cyanic-selkie/wikianc huggingface dataset:
തെന്മല
ചരിത്രത്തിൽ
മൺമറഞ്ഞ ശിലായുഗ സംസ്കാരത്തിന്റെ നിരവധി ചരിത്രാവശിഷ്ടങ്ങൾ തെന്മലയിൽ കണ്ടെത്തിയിട്ടുണ്ട്. കല്ലട ജലസേചന പദ്ധതിയുടെ വലതുകനാൽമേഖലയിൽനിന്നു ലഭിച്ച പുരാതന ഗൃഹോപകരണങ്ങൾ പ്രത്യേക ചരിത്രപ്രാധാന്യമർഹിക്കുന്നു. പാണ്ഡ്യ രാജാക്കന്മാരുടെ ഭരണകാലത്തു നിർമിച്ച മാമ്പഴത്തറ ക്ഷേത്രം തെന്മലയിലെ പുരാതന ആരാധനാലയം എന്നതിനൊപ്പം ചരിത്രപരമായ പ്രസിദ്ധിയും പേറുന്നു. thumb|right|300px|തെന്മല ഡാം
ഭൂപ്രകൃതി
ഭൂപ്രകൃതിയനുസരിച്ച് മലനാട് ഭൂവിഭാഗത്തിൽ ഉൾപ്പെട്ട തെന്മലയിൽ 75 മീ. മുതൽ 900 മീ. വരെ ഉയരമുള്ള കുന്നുകളും മലകളും കാണാം. സഹ്യാദ്രിശൃംഗങ്ങളിൽ ഒന്നായ നെടുംപാറ സ്ഥിതിചെയ്യുന്നത് ഒറ്റക്കല്ലിനും നാഗമലയ്ക്കും മധ്യേയാണ്. പശ്ചിമഘട്ട മലനിരകളിൽനിന്ന് ഉദ്ഭവിക്കുന്ന കഴുതുരുട്ടിയാറ്, ചെന്തുരുണിയാറ്, കുളത്തൂപ്പുഴയാറ് എന്നിവ സംഗമിച്ച് കല്ലടയാറായി പടിഞ്ഞാറോട്ടൊഴുകി അഷ്ടമുടിക്കായലിൽ പതിക്കുന്നു. ഏകദേശം 31.5 കി.മീ. ദൈർഘ്യത്തിൽ കല്ലടയാറ് തെന്മലയിലൂടെ കടന്നുപോകുന്നു. പഞ്ചായത്തിലെ എല്ലാ അരുവികളും തോടുകളും കല്ലടയാറിലേക്കാണ് പ്രവഹിക്കുന്നത്.
കൃഷി
പ്രധാനമായും ചെമ്മണ്ണും കളിമണ്ണു കലർന്ന എക്കൽ മണ്ണും തെന്മലയിൽ സമൃദ്ധമായി കാണപ്പെടുന്നു. തെന്മലയിൽ മരച്ചീനി, നെല്ല്, കരിമ്പ്, പയറുവർഗങ്ങൾ, കശുമാവ്, തെങ്ങ്, കുരുമുളക്, കമുക്, വാഴ, റബ്ബർ എന്നിവ കൃഷിചെയ്യുന്നു. വനംവകുപ്പിന്റെ കീഴിലുള്ള തേക്ക്, യൂക്കാലിപ്റ്റസ് തോട്ടങ്ങളും ഈ പഞ്ചായത്തിലുണ്ട്. കൃഷി കഴിഞ്ഞാൽ കന്നുകാലി വളർത്തലും വ്യാപാരവുമാണ് തദ്ദേശീയരുടെ ഉപജീവനമാർഗം. ഒരു വെറ്ററിനറി ഡിസ്പെൻസറിയും തമിഴ്നാട്ടിൽനിന്നു കൊണ്ടുവരുന്ന കന്നുകാലികൾക്ക് പ്രതിരോധ കുത്തിവയ്പ് നല്കുന്ന ഒരു റിന്റർ പെസ്റ്റ് ചെക്ക്പോസ്റ്റും നിരവധി പാൽ ഉത്പാദന കേന്ദ്രങ്ങളും തെന്മലയിൽ പ്രവർത്തിക്കുന്നു.
വിദ്യാഭ്യാസം
വിദ്യാഭ്യാസ-വ്യാവസായിക രംഗങ്ങളിൽ പിന്നോക്കം നില്ക്കുന്ന പ്രദേശമാണ് തെന്മല. ഇവിടത്തെ അധഃസ്ഥിതരുടെ വിദ്യാഭ്യാസ പുരോഗതിക്കുവേണ്ടി യത്നിച്ച സാമൂഹ്യ പരിഷ്കർത്താവായിരുന്നു അയ്യപ്പൻ കൃഷ്ണൻ. 1916-ൽ ഇദ്ദേഹം തെന്മലയിലെ ഇടമണ്ണിൽ സ്ഥാപിച്ച പള്ളിക്കൂടം 1946-ൽ സർക്കാർ ഏറ്റെടുത്തു. ഇപ്പോൾ രണ്ട് ഹൈസ്കൂളുകൾ ഉൾപ്പെടെ 11 സ്കൂളുകൾ ഇവിടെ പ്രവർത്തിക്കുന്നു.
വന്യമൃഗസംരക്ഷണകേന്ദ്രം
തെന്മല വന്യജീവി ഡിവിഷനിൽപ്പെട്ട തെന്മല റെയിഞ്ചിലെ കുളത്തൂപ്പുഴ റിസർവ് വനമേഖല 1984 ആഗസ്റ്റ് 25-ന് ചെന്തുരുണി വന്യജീവിസംരക്ഷണകേന്ദ്രമായി പ്രഖ്യാപിച്ചു. 100 ച.കി.മീ. വിസ്തൃതിയുള്ള ഈ വന്യമൃഗസംരക്ഷണകേന്ദ്രത്തിന്റെ ആസ്ഥാനം തെന്മലയാണ്.
ഉഷ്ണമേഖലാ നിത്യഹരിതവനങ്ങൾ, അർധ നിത്യഹരിതവനങ്ങൾ, ഇലകൊഴിയും കാടുകൾ, ഗിരിശീർഷ ഹരിതവനങ്ങൾ എന്നീ വിഭാഗങ്ങളിൽപ്പെടുന്ന വനങ്ങൾ ഈ വന്യമൃഗസംരക്ഷണകേന്ദ്രത്തിലുണ്ട്. തമ്പകം, പുന്ന, കല്പയിൻ, വെള്ളപ്പയിൻ തുടങ്ങിയ നിത്യഹരിത വൃക്ഷങ്ങളും കരിമരുത്, വെന്തേക്ക്, വേങ്ങ, ഈട്ടി (വീട്ടി) മുതലായ ഇലകൊഴിയും വൃക്ഷങ്ങളും വള്ളിപ്പടർപ്പുകളും മുളങ്കൂട്ടങ്ങളും ഇടകലർന്ന സമ്മിശ്ര വനഭാഗങ്ങളാണിവ. ഈ കാടുകളിൽ സ്വാഭാവികമായി തേക്ക് വളരാറില്ല എന്നൊരു സവിശേഷതയുണ്ട്. ഈ പ്രദേശത്തുമാത്രം കണ്ടുവരുന്ന ചെങ്കുരുണി അഥവാ ചെങ്കുറുഞ്ഞി മരത്തിനെ ആസ്പദമാക്കിയാണ് വന്യമൃഗസംരക്ഷണകേന്ദ്രത്തിന് ചെന്തുരുണി എന്ന പേര് കൈവന്നത്. അനാകാർഡിയേസീ കുടുംബത്തിൽപ്പെട്ട ഈ വൃക്ഷത്തിന്റെ ശാസ്ത്രനാമം ഗ്ലൂട്ടാ ട്രാവൻകോറിക്ക എന്നാണ്. കനത്ത തൊലിയും നീണ്ട് കട്ടിയുള്ള ഇലകളുമാണ് ഈ മരത്തിന്റെ പ്രത്യേകത.
തെന്മലയിൽനിന്ന് ജലസംഭരണിയിലൂടെ ബോട്ടിൽ യാത്ര ചെയ്താൽ ചെന്തുരുണി വന്യമൃഗസങ്കേതത്തിന്റെ ഹരിതകാന്തിയും ജൈവവൈവിധ്യവും ആസ്വദിക്കാനാകും. സംസ്ഥാന പക്ഷിയായ മലമുഴക്കി വേഴാമ്പൽ,നാടൻകുരങ്ങ്, സിംഹവാലൻ കുരങ്ങ്, കരിങ്കുരങ്ങ്, അണ്ണാൻ, മലയണ്ണാൻ, കാട്ടുപോത്ത്, മ്ലാവ്, കേഴമാൻ, കലമാൻ, കൂരൻ, കാട്ടുപന്നി, മുള്ളൻപന്നി, ആന, കൂരമാൻ, കടുവ, പുള്ളിപ്പുലി, കാട്ടുപൂച്ച, ചെന്നായ്, കുറുക്കൻ, കരടി, വെരുക്, മരപ്പട്ടി, കീരി, അളുങ്ക് തുടങ്ങിയ മൃഗങ്ങളും മഞ്ഞക്കിളി, മണ്ണാത്തിപ്പുള്ള്, ചെമ്പുകൊട്ടി, പച്ചമരപ്പൊട്ടൻ, തെക്കൻ കാട്ടുമൈന, കരിയിലക്കിളി, കാടുമുഴക്കി, തീക്കുരുവി, തീക്കാക്ക, നാകമോഹൻ, ആനറാഞ്ചി,ചൂളപ്രാവ് ,മൂങ്ങ തുടങ്ങിയ നിരവധി പക്ഷിജാലങ്ങളും ഇവിടെയുണ്ട്.
ഗതാഗതം
thumb|right|300px|തെന്മല റെയിൽ‌വേസ്റ്റേഷനിലേക്ക് എത്തുന്ന മീറ്റർഗേജ് തീവണ്ടി. thumb|right|300px ഗതാഗതരംഗത്ത് ശ്രദ്ധേയമായ സ്ഥാനമാണ് തെന്മലയ്ക്കുള്ളത്. അന്തർസംസ്ഥാന റോഡുകളായ കൊല്ലം-ചെങ്കോട്ട, തിരുവനന്തപുരം-ചെങ്കോട്ട റോഡുകൾക്കു പുറമേ തിരുവിതാംകൂറിലെ പ്രഥമ റെയിൽപ്പാതയായ കൊല്ലം-തിരുനെൽവേലി മീറ്റർഗേജ് പാതയും തെന്മലയിലൂടെ കടന്നുപോകുന്നു. തെന്മല, ഇടമൺ എന്നിവിടങ്ങളിൽ റെയിൽവേ സ്റ്റേഷനുകളും ഒറ്റക്കല്ലിൽ ഒരു ഹാൾട്ട് സ്റ്റേഷനും പ്രവർത്തിക്കുന്നുണ്ട്. ഈ പാതയിലെ അഞ്ച് ടണലുകളിൽ നാലെണ്ണവും പ്രധാന പാലങ്ങളും തെന്മലയുടെ അതിർത്തിക്കുള്ളിലാണ് സ്ഥിതിചെയ്യുന്നത്.
തെന്മല ഇക്കോടൂറിസം പദ്ധതി
തെന്മല ഇക്കോടൂറിസം പദ്ധതി ഈ പ്രദേശത്തിന് ഇന്ത്യൻ വിനോദസഞ്ചാര ഭൂപടത്തിൽ സുപ്രധാനവും സവിശേഷവുമായ സ്ഥാനം നേടിക്കൊടുത്തു. ഭൂമിയോടും പ്രകൃതിയോടും പ്രതിബദ്ധത പുലർത്തുന്നതാണ് ഇക്കോടൂറിസം. പ്രകൃതിയിലധിഷ്ഠിതമായിരിക്കുക, വിദ്യാഭ്യാസമൂല്യമുള്ളതായിരിക്കുക, പരിസ്ഥിതിക്ക് കോട്ടം തട്ടാത്തതായിരിക്കുക, തദ്ദേശവാസികൾക്ക് സാമ്പത്തിക നേട്ടമുണ്ടാക്കുന്നതായിരിക്കുക എന്നീ ലക്ഷ്യങ്ങളോടെ നടപ്പിലാക്കിയ ഈ ഇക്കോടൂറിസം പദ്ധതി തെന്മലയിലേക്ക് നിരവധി സഞ്ചാരികളെ ആകർഷിച്ചുവരുന്നു. ഇവിടെ ഇക്കോടൂറിസം, ഇക്കോഫ്രണ്ട്ലി ജനറൽ ടൂറിസം, പിൽഗ്രിമേജ് ടൂറിസം എന്നീ മൂന്ന് വിഭാഗങ്ങളിലായുള്ള സന്ദർശന പദ്ധതികളുണ്ട്.
ഇക്കോടൂറിസത്തിൽ പ്രധാനമായും [ട്രക്കിങ്]] ആണ് ഉൾപ്പെടുന്നത്. തെന്മലയിൽനിന്ന് രണ്ടുമണിക്കൂർ സമയംകൊണ്ട് പൂർത്തിയാക്കാവുന്ന 'സോഫ്റ്റ് ട്രക്കിങ്' മുതൽ മൂന്നുദിവസംകൊണ്ട് പൂർത്തിയാക്കാവുന്ന ചെന്തുരുണി വന്യമൃഗസംരക്ഷണകേന്ദ്ര കാൽനടയാത്ര വരെ ഇതിലുൾപ്പെടുന്നു. തെന്മലയിൽനിന്ന് 17 കി.മീ. അകലെയുള്ള പാലരുവി വെള്ളച്ചാട്ടം വരെയുള്ള കാൽനടയാത്രയാണ് മറ്റൊരു സന്ദർശന പരിപാടി.
സാഹസിക ടൂറിസത്തിനുള്ള സൗകര്യങ്ങളും ഇക്കോടൂറിസം പദ്ധതിയുടെ ഭാഗമായുണ്ട്. നേച്ചർ ട്രെയിൻ, താമരക്കുളം, മൌണ്ടൻ ബൈക്കിങ്, റോക്ക് ക്ളൈംബിങ്, റാപ്പലിങ്, റിവർ ക്രോസിങ് തുടങ്ങിയവ ഇതിലുൾപ്പെടുന്നു.
ഒറ്റയ്കൽ ഔട്ട് ലുക്ക്
തെന്മല ഇക്കോടൂറിസത്തിന്റെ കവാടം എന്നറിയപ്പെടുന്ന പ്രദേശമാണ് ഒറ്റയ്കൽ ഔട്ട് ലുക്ക്. ദേശീയ പാത 208ൽ പുനലൂരിൽ നിന്നും 16 കിലോമീറ്റർ ദൂരെയാണ് ഇത്. കല്ലടയാറ്റിൽ ഉണ്ടാക്കിയ ബണ്ട് മൂലം ഇവിടെ ഒരു ചെറിയ തടാകം രൂപപ്പെട്ടിട്ടുണ്ട്. വർണ്ണനാതീതമായ പ്രകൃതിഭംഗിയും അതു കാണാനുള്ള നിരീക്ഷണ ഗോപുരവും ഇവിടുത്തെ പ്രത്യേകതയാണ്.
അവലംബം
വിഭാഗം:കൊല്ലം ജില്ലയിലെ ഗ്രാമങ്ങൾ വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:കേരളത്തിലെ മലമ്പ്രദേശങ്ങൾ വർഗ്ഗം:കൊല്ലം ജില്ല വർഗ്ഗം:ഇക്കോടൂറിസം
ഷെഹ്‌നായ്
വായു ഉപയോഗിച്ച് ശബ്ദമുണ്ടാക്കുന്ന ഒരു സംഗീതോപകരണമാണ്‌ ഷെഹ്‌നായ്. ഇതുപയോഗിക്കുന്നത് വാദനത്തിലേർപ്പെടുന്നത് ഭാഗ്യം കൊണ്ടുവരുമെന്ന വിശ്വാസമുള്ളതു കൊണ്ട് ഇന്ത്യയിലെ പല സംസ്ഥാനങ്ങളിൽ വിവാഹം തുടങ്ങിയ മംഗളവേളകളിൽ ഇതു വായിക്കാറുണ്ട്.
കുഴലിന്റെ ആകൃതിയിലുള്ള ഈ ഉപകരണത്തിന്റെ അറ്റത്തോടു പോകുന്തോറും വ്യാസം കുറഞ്ഞു കുറഞ്ഞു വരുന്നു. സാധാരണയായി 6 മുതൽ 9 വരെ തുളകളും ഇതിൽ ഉണ്ടായിരിക്കും.
പ്രശസ്തർ
ഇന്ത്യയിൽ ഉസ്താദ് ബിസ്മില്ലാ ഖാൻ ഒരു പ്രശസ്തനായ ഷെഹ്‌നായ് വിദഗ്ദ്ധനാണ്.
വർഗ്ഗം:വാദ്യോപകരണങ്ങൾ വർഗ്ഗം:ഹിന്ദുസ്ഥാനി സംഗീതം
അടൂർ നിയമസഭാമണ്ഡലം
കേരളത്തിലെ പത്തനതിട്ട ജില്ലയിലെ ഒരു നിയമസഭാമണ്ഡലമാണ് അടൂർ നിയമസഭാമണ്ഡലം. അടൂർ താലൂക്കിൽ ഉൾപ്പെടുന്ന അടൂർ നഗരസഭ, പന്തളം നഗരസഭ,           പന്തളം തെക്കേക്കര, തുമ്പമൺ, കൊടുമൺ, ഏഴംകുളം, ഏറത്ത്, പള്ളിക്കൽ, കടമ്പനാട് എന്നീ ഗ്രാമപഞ്ചായത്തുകളും ഉൾപ്പെടുന്ന നിയമസഭാമണ്ഡലമാണ്. സി.പി.ഐയിലം ചിറ്റയം ഗോപകുമാറാണ് 2011 മുതൽ ഈ മണ്ഡലത്തെ പ്രതിനിധീകരിക്കുന്നത്.
2011 മുതൽ പട്ടിക ജാതി സംവരണ മണ്ഡലമാണ്. <mapframe width="300" height="300" text="" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q7601892 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
നോർത്ത് ട്വിൻ ദ്വീപ്
നോർത്ത് ട്വിൻ ദ്വീപ് North Twin Island കാനഡയിലെ ഹഡ്സൺ ഉൾക്കടലിന്റെ തെക്കൻ അറ്റത്ത് ജെയിംസ് ഉൾക്കടലിൽ, അകിമിസ്കി ദ്വീപിനു കിഴക്കായി, സ്ഥിതിചെയ്യുന്ന ഒരു ജനവാസമില്ലാത്ത ആർക്ടിക് ദ്വീപാണ്. ഇതിനേക്കാൾ ചെറിയ സൗത്ത് ട്വിൻ ദ്വീപ് ഏതാണ്ട് 10 കിലോമീറ്റർ തെക്കുപടിഞ്ഞാറായി കിടക്കുന്നു. ഈ രണ്ടു ദ്വീപുകളേയും ചേർത്ത് ട്വിൻ അയലഡ്സ് (ഇരട്ട ദ്വീപുകൾ) എന്നു വിളിക്കുന്നു. ഈ ദ്വീപുകൾ കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ദ്വീപാണ്.
ഈ സ്ഥലം കാനഡ ഗീസിന്റെയും സെമി പാൾമേറ്റഡ് പ്ലോവറിന്റെയും പ്രജനനൈടമാണ്. ആർക്ടിക് ടേണിന്റെയും വില്ലോ പ്ടാർമിഗാൻസിന്റെയും സ്വദേശമാണ്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
പണ്ടോറ ദ്വീപ്
പണ്ടോറ ദ്വീപ് Pandora Island കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്. പ്രിൻസ് ഓഫ് വെയിൽസ് ദ്വീപിന്റെ യങ്ബേ യിലാണു സ്ഥിതിചെയ്യുന്നത്. കിഴക്ക് സോമർസെറ്റ് ദ്വീപിന്റെ ഫോർ റിവേഴ്സ് ബേ ആണുള്ളത്. വലിയ പ്രെസ്കോട്ട് ദ്വീപ് വടക്കൻ ഭാഗത്തുണ്ട്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
സാബു സിറിൽ
മദ്രാസ് സ്കൂൾ ഒഫ് ആർട്ട്സ് ആന്റ് ക്രാഫ്റ്റ്സ്‌ൽ‍ നിന്ന് ബിരുദം നേടി. 1988 മുതലാണ് സാബു സിറിൾ കലാസം‌വിധാന ജീവിതം ആരംഭിക്കുന്നത്. ഏകദേശം 480 പരസ്യചിത്രങ്ങളും, 3 ടെലി സീരിയലുകളും, ഹിന്ദി, മലയാളം, തെലുങ്ക്, തമിഴ്, കന്നട എന്നീ ഭാഷകളിലായി 50 ഓളം സിനിമകളിലും ഇദ്ദേഹം കലാസം‌വിധാനം നിർവ്വഹിച്ചിട്ടുണ്ട്. കൂടാതെ 1996 ൽ മിസ്സ് വേൾഡ് മത്സരത്തിനുള്ള വേദിയും ഇദ്ദേഹം തയ്യറാക്കുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:ജീവചരിത്രം വർഗ്ഗം:ബോളിവുഡ് ചലച്ചിത്ര കലാസം‌വിധായകർ വർഗ്ഗം:മലയാളചലച്ചിത്ര കലാസം‌വിധായകർ വർഗ്ഗം:മികച്ച കലാസം‌വിധായകനുള്ള ഫിലിംഫെയർ പുരസ്കാരം ലഭിച്ചവർ വർഗ്ഗം:1962-ൽ ജനിച്ചവർ
ദ്യോതകം
സ്വതന്ത്രമായി നിലനിൽപ്പില്ലാത്തതും വാചകത്തെ മാത്രം ആശ്രയിച്ച് നിൽക്കുന്നതുമായ ശബ്ദത്തെ മലയാളവ്യാകരണത്തിൽ ദ്യോതകം എന്ന് പറയുന്നു. ദ്യോതകത്തിന്‌ രണ്ട് വകഭേദങ്ങളുണ്ട്. അവ അവ്യയം, നിപാതം എന്നിവയാണ്‌. പക്ഷേ വ്യാകരണത്തിൽ കൂടുതലായി ദ്യോതകത്തിന്റെ മൂന്ന് ഭാഗങ്ങളെക്കുറിച്ചാണ്‌ പറയുന്നത്. അവ ഗതി, ഘടകം, വ്യാക്ഷേപകം എന്നീ പേരുകളിൽ അറിയപ്പെടുന്നു. പറ്റി, കുറിച്ച് എന്നിവ ദ്യോതകങ്ങൾക്ക് ചില ഉദാഹരണങ്ങളാണ്‌. കുറച്ചുകൂടി വിശദമാക്കിയാൽ, അവനെ കുറിച്ച്, അതിനെ കുറിച്ച്, അതിനെ പറ്റി തുടങ്ങിയവ.
ഡീസൽ
thumb|right|ബയോഡീസൽ സങ്കോചജ്വലനയന്ത്രത്തിൽ (Compression ignition engine) അഥവാ ഡീസൽ യന്ത്രത്തിൽ സാധാരണയായി ഉപയോഗിക്കാറുള്ള ഇന്ധനമാണ് ഡീസൽ (Diesel). ക്രൂഡ് ഓയിൽ വാറ്റുമ്പോൾ പെട്രോളിന് മുമ്പ്‌ ബാഷ്പീകരിക്കപ്പെടുന്നു.ഇതിനെ പെട്രോഡീസൽ എന്ന് പറയുന്നു. കരയിൽക്കൂടി ഓടുന്ന മിക്ക വാഹനങ്ങളിലും ഡീസൽ ആണ് ഇന്ധനം. ചെറുതും വലുതുമായ വാണിജ്യ വാഹനങ്ങളും മിക്ക തീവണ്ടികളും ഡീസൽ ആണ് ഇന്ധനം ആയി ഉപയോഗിക്കുന്നത്. ഫാറ്റി ആസിഡ് മീതൈൽ എസ്റ്റർ അടങ്ങിയ സസ്യഭാഗങ്ങളിൽ നിന്നും ബയോഡീസൽ വേർതിരിച്ചെടുത്ത് ഉപയോഗിക്കാറുണ്ട്.
ഇതും കാണുക
വർഗ്ഗം:ഇന്ധനങ്ങൾ. വർഗ്ഗം:ദ്രാവക ഇന്ധനങ്ങൾ
ഫെർനാംഡോ ലൂഗോ
തെക്കനമേരിക്കൻ രാഷ്ട്രമായ പരാഗ്വേയിലെ മുൻ ബിഷപ്പും ഇടതുപക്ഷ പ്രസിഡന്റുമായിരുന്നു ഫെർനാംഡോ ലൂഗോ(ജനനം 30 മേയ് 1951)
ജീവിതരേഖ
പാവങ്ങളുടെ ബിഷപ് എന്ന് അറിയപ്പെട്ട ലൂഗോ 2008ൽ റോമൻ കത്തോലിക്ക ബിഷപ് സ്ഥാനം രാജിവച്ചാണ് ഇടതുപക്ഷ സ്ഥാനാർഥിയായി മത്സരിച്ച് പ്രസിഡന്റായത്. 61 വർഷമായി വലതുപക്ഷം ഭരിച്ച രാജ്യത്തെ ആദ്യ ഇടതുപക്ഷ പ്രസിഡന്റാണ് ലൂഗോ. ലൂഗോയെ യാഥാസ്ഥിതിക വലതുപക്ഷശക്തികൾക്ക് വൻ ആധിപത്യമുള്ള പാർലമെന്റ് ഇംപീച്ച്മെന്റിലൂടെ അട്ടിമറിച്ചു. പരാഗ്വേ കോൺഗ്രസിന്റെ ഇരുസഭകളും തന്നെ ഇംപീച്ചുചെയ്യാൻ തീരുമാനിച്ചതിനെതുടർന്ന് രാജ്യം സംഘർഷത്തിലേക്ക് നീങ്ങുന്നത് തടയാൻ ലൂഗോ ഉടൻ രാജി പ്രഖ്യാപിക്കുകയാണ് ചെയ്തത്.
പുറം കണ്ണികൾ
വർഗ്ഗം:പരാഗ്വെ പ്രസിഡന്റുമാർ വർഗ്ഗം:1951-ൽ ജനിച്ചവർ
നിപാതം
രണ്ട് വാക്കുകളേയോ വാക്യങ്ങളേയോ തമ്മിൽ ബന്ധിപ്പിക്കുന്നതാണ്‌ നിപാതം എന്ന പേരിൽ അറിയപ്പെടുന്നത്. ഇത് ഘടകം എന്ന ദ്യോതകത്തിൻറെ ധർമ്മം തന്നെയാണ് ചെയ്യുന്നത്. ഉദാ: രാമനും രാധയും. ഇതിൽ രാമൻ, രാധ എന്നീ രണ്ട് പദങ്ങളെ ഉം എന്ന ഘടകം കൊണ്ട് ബന്ധിപ്പിച്ചിരിയ്ക്കുന്നു.
ലൈഷ്‌റാം സരിതാ ദേവി
മണിപ്പൂരിൽ നിന്നുള്ള ഒരു ഇന്ത്യൻ വനിതാ ബോക്‌സിങ് താരമാണ് ലൈഷ്‌റാം സരിതാ ദേവി (ജനനം: മാർച്ച് 1, 1982). ഇവർ മുൻ ഇന്ത്യൻ ദേശീയ ചാമ്പ്യനും ഭാരം കുറഞ്ഞ വിഭാഗത്തിലെ മുൻ ലോക ചാമ്പ്യനുമാണ്. 2009 ൽ, രാജ്യം അർജുന അവാർഡ് നൽകി ആദരിച്ചു.
ആദ്യകാല ജീവിതം
എട്ട് സഹോദരങ്ങളിൽ ആറാമത്തെയായി ഒരു കാർഷിക കുടുംബത്തിലാണ് സരിതാ ദേവി ജനിച്ചത്. വിറക് ശേഖരിക്കുന്നതിലും വയലുകളിൽ മാതാപിതാക്കളെ സഹായിക്കുന്നതിനും ഇവർ സമയം ചെലവഴിക്കാറുണ്ടായിരുന്നു. തിരക്കേറിയ ബോക്സിങ് ഷെഡ്യൂളിനെ നേരിടാൻ പന്ത്രണ്ടാം ക്ലാസ് പൂർത്തിയാക്കാൻ അവൾ ഒരു ഓപ്പൺ സ്കൂളിൽ പോയി.
കായിക ജീവിതം
മുഹമ്മദ് അലിയുടെ നേട്ടങ്ങളിൽ നിന്ന് പ്രചോദനം ഉൾക്കൊണ്ട സരിതാ ദേവി 2000 ൽ ബോക്സിംഗിൽ പ്രൊഫഷണലായി. തുടർന്ന് 2001 ൽ ബാങ്കോക്കിൽ നടന്ന ഏഷ്യൻ ബോക്സിംഗ് ചാമ്പ്യൻഷിപ്പിൽ ഇന്ത്യയെ പ്രതിനിധീകരിച്ച് വെള്ളി മെഡൽ നേടി. ഈ വിജയത്തെത്തുടർന്ന്, 2006 ലെ ന്യൂഡൽഹിയിൽ നടന്ന ലോക ചാമ്പ്യൻഷിപ്പിൽ ഒരു സ്വർണം ഉൾപ്പെടെ വിവിധ ടൂർണമെന്റുകളിൽ അവർ മെഡലുകൾ നേടി. റഷ്യയിലെ മൂന്നാം ലോക വനിതാ ബോക്സിംഗ് ചാമ്പ്യൻഷിപ്പിൽ വെങ്കല മെഡൽ നേടിയതിന് 2005 ൽ മണിപ്പൂരിലെ പോലീസ് ഡിപ്പാർട്ട്മെൻറ് സബ് ഇൻസ്പെക്ടർ (എസ്‌ഐ) തസ്തിക വാഗ്ദാനം ചെയ്തു. 2010 ഫെബ്രുവരിയിൽ ഡിഎസ്പി റാങ്കിലേക്ക് സ്ഥാനക്കയറ്റം ലഭിച്ചു. 2014 ൽ ഗ്ലാസ്‌ഗോയിൽ നടന്ന കോമൺ‌വെൽത്ത് ഗെയിംസിൽ വെള്ളി മെഡൽ നേടി. 2016 റിയോ ഒളിമ്പിക്സിന് യോഗ്യത നേടുന്നതിൽ പരാജയപ്പെട്ടെങ്കിലും 2018 ൽ ന്യൂഡൽഹിയിലെ ഇന്ത്യൻ ഓപ്പൺ ഇന്റർനാഷണൽ ചാമ്പ്യൻഷിപ്പിൽ വെള്ളി മെഡൽ നേടി.
അവലംബം
വർഗ്ഗം:1985-ൽ ജനിച്ചവർ വർഗ്ഗം:ഇന്ത്യൻ ബോക്സിങ് താരങ്ങൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:മണിപ്പൂർ നിന്നുള്ള കായികതാരങ്ങൾ വർഗ്ഗം:വനിതാകായികതാരങ്ങൾ വർഗ്ഗം:വനിതാബോക്സിങ്താരങ്ങൾ വർഗ്ഗം:ജീവിച്ചിരിക്കുന്ന പ്രമുഖർ
തേയില
ചായ നിർമ്മിക്കുന്നതിനുപയോഗിക്കുന്ന ഇലകളുണ്ടാകുന്ന ചെടിയാണ്‌ തേയിലച്ചെടി. തേയിലച്ചെടി യഥാർത്ഥത്തിൽ ഒരു നിത്യഹരിതവനവൃക്ഷമാണ്. ആവശ്യമായ രീതിയിലുള്ള ഇല ലഭിക്കുന്നതിന് ഇതിനെ നുള്ളി കുറ്റിച്ചെടി രൂപത്തിൽ നിലനിർത്തുന്നതാണ്. വനവൃക്ഷമായതു കൊണ്ട് കാടിനു സമാനമായ പരിതഃസ്ഥിതിയിൽ (തണുപ്പു പ്രദേശങ്ങളിൽ) ഇത് നന്നായി വളരുന്നു. വർഷത്തിൽ ഏതാണ്ടെല്ലാസമയത്തും മഴ ലഭിക്കുന്നത് തേയിലച്ചെടിക്ക് ഗുണകരമാണ്. 200 മുതൽ 300 സെന്റീമീറ്റർ വരെയുള്ള വാർഷികവർഷപാതമാണ് തേയിലച്ചെടിക്ക് അനുയോജ്യം ‌.
കൃഷി
തേയിലച്ചെടിയുടെ പ്രത്യേകതകൾ മൂലം ഉയർന്ന പ്രദേശങ്ങളിലെ (High Range) മലഞ്ചെരുവുകളാണ് ഇത് കൃഷിചെയ്യുന്നതിന് അനുജോയമായ ഇടം. (ഉദാ:- പീരുമേട്, മൂന്നാർ, വയനാട് ജില്ലയിലെ ചില മേഖലകൾ) ഇവിടെ ഭൂമിശാസ്ത്രപരമായി ഉന്നതിയെ സൂചിപ്പിക്കുന്ന കോണ്ടൂർ രേഖക്ക് സമാന്തരമായാണ് തേയിലച്ചെടികൾ നടുന്നത്. ഇതിനെയാണ് കോണ്ടൂർ നടീൽ അഥവാ കോണ്ടൂർ പ്ലാന്റിങ് എന്നു പറയുന്നത്. ഒരു പ്രത്യേകവിസ്തീർണ്ണം സ്ഥലത്ത് പരമാവധി ചെടികൾ നടാം. (ഏക്കറിൽ മൂവായിരത്തോളം) എന്നതാണ് ഇത്തരത്തിലുള്ള നടീൽ കൊണ്ടുള്ള ഗുണം. ഇതിനു പുറമേ, ഈ രീതി, മണ്ണൊലിപ്പിനെയും ഫലപ്രദമായി തടയുന്നു. നേരിട്ട് സൂര്യപ്രകാശമേൽക്കുന്നത് തേയിലച്ചെടിക്ക് ദോഷമായതിനാൽ ഇടവിട്ട നിരയായി തണൽ മരങ്ങൾ വച്ചു പിടിപ്പിക്കാറുണ്ട്. ഇത് തണൽ നൽകുന്നതോടൊപ്പം വലിയ കാറ്റിനെ തടയുകയും ചെയ്യുന്നു. സാധാരണ ഇതിനായി നടുന്നത് സിൽവർ ഓക്ക് മരങ്ങളാണ്. .
കമ്പു കോതൽ
തേയിലച്ചെടി സ്വാഭാവിക സാഹചര്യങ്ങളിൽ മരമായി വളരുന്നതായതിനാൽ അതിനെ ഇട്യ്ക്കിടെ കമ്പുകൾ മുറിച്ച് ചെറുതാക്കി നിർത്തേണ്ടതുണ്ട്. അഞ്ചു വർഷം കൂടുമ്പോഴാണ് സാധാരണയായി ഈ ജോലി ചെയ്യുന്നത്. ഇതിന് കവാത്തു് നടത്തുക എന്നാണ് പറയുന്നത്. ഇതിനുപയോഗിയ്ക്കുന്ന കത്തിയ്ക്ക് കവാത്തു കത്തി എന്നാണു പറയുന്നത്. തേയിലച്ചെടി ഒരിക്കൽ നട്ടു കഴിഞ്ഞാൽ 100 മുതൽ 150 വർഷം വരെയും ആദായം തരുന്നതാണ്. കേരളത്തിൽ തേയില ഉള്ള മിക്ക പ്രദേശങ്ങളിലെയും തേയിലത്തോട്ടങ്ങളിൽ ഇപ്പോൾ നാം കാണുന്നത് 100-ൽ ഏറെ വർഷം പ്രായമായ തേയിലച്ചെടികളാണ്. അതിൽത്തന്നെ ഒട്ടുമിക്ക എസ്റ്റേറ്റുകളും ബ്രിട്ടീഷുകാരുടെ കൈവശമായിരുന്നതും, അവരുടെ മേൽനോട്ടത്തിൽ വച്ചു പിടിപ്പിച്ച്  പരിപാലിച്ച് പോന്നതുമാണ്.
വിളവെടുപ്പ്
right|thumb|തേയിലത്തോട്ടത്തിലെ തൊഴിലാളികൾ right|thumb|തേയിലത്തോട്ടം ഒരു ചെടി നട്ടാൽ അതിൽ നിന്നും വിളവ് ലഭിക്കുന്നതിന് മൂന്നു മുതൽ ഒമ്പത് വർഷം വരെ എടുക്കാറുണ്ട്. താഴ്ന്ന പ്രദേശങ്ങളിലെ തേയിലത്തോട്ടങ്ങൾ പെട്ടെന്ന് വിളവ് നൽകുന്നെങ്കിലും ഇവിടെ നിന്നും ലഭിക്കുന്ന തേയില ഗുണനിലവാരം കുറഞ്ഞതായിരിക്കും. എന്നാൽ കൂടുതൽ ഉയരമുള്ള പ്രദേശങ്ങളിൽ നിന്നും ലഭിക്കുന്ന തേയില കൂടുതൽ ഗുണനിലവാരമുള്ളവയായിരിക്കും. left|thumb|തേയില - തളിരിലകൾ തേയിലച്ചെടിയുടെ തളിരിലകൾ (flush) മാത്രമേ ചായയുണ്ടാക്കുന്നതിന് ഉപയോഗിക്കാൻ സാധിക്കുകയുള്ളൂ. അതായത് ഇലയുടെ കൂമ്പും രണ്ടു തളിരിലകൾഊം മാത്രമാണ് ഇതിനായി നുള്ളിയെടുക്കുന്നത്. തളിര് നുള്ളിയെടുക്കുന്നയിടങ്ങളിൽ പുതിയ തളിരിലകൾ വീണ്ടും വളർന്നു വരുന്നു. വലിയ തേയിലത്തോട്ടങ്ങളീൽ തേയില നുള്ളൽ, വർഷം മുഴുവനും തുടരുന്ന ഒരു ജോലിയായിരിക്കും. വർഷം മുഴുവനും ഇല നുള്ളുമെങ്കിലും പുതിയ തളിരിലകൾ വളരുന്നതിന് ഓരോയിടത്തും നിശ്ചിത ഇടവേളകൾ നൽകുന്നു. തോട്ടത്തിന്റെ സമുദ്രനിരപ്പിൽ നിന്നുള്ള ഉയരത്തിനനുസരിച്ച് ഈ ഇടവേളയുടെ ദൈർഘ്യം വ്യത്യാസപ്പെട്ടിരിക്കും. താഴ്ന്ന പ്രദേശങ്ങളിൽ ഈ ഇടവേള ഒരാഴ്ചയാണെങ്കിൽ ഉയർന്ന പ്രദേശങ്ങളിൽ ഇത് രണ്ടാഴ്ച വരെയാണ്.
തേയില നുള്ളൂന്നത് വളരെ വൈദഗ്ദ്ധ്യം ആവശ്യമുള്ള തൊഴിലാണ്. ശ്രീലങ്കയിൽ തമിഴ് സ്ത്രീകളാണ് ഈ തൊഴിലിൽ ഏർപ്പെടുന്നത്. ഇവർ തളിരിലകൾ നുള്ളി പുറത്ത് കെട്ടിയിട്ടുള്ള തൊട്ടിയിൽ നിക്ഷേപിക്കുന്നു. ഈ തൊട്ടികൾ അവരുടെ നെറ്റിയിലേക്കായിരിക്കും കെട്ടിയിരിക്കുക. തേയിൽക്കൊളുന്ത് ശേഖരിക്കുന്നതിന് പരമ്പരാഗത രീതിയ്ക്ക് പുറമെ സഞ്ചി ഘടിപ്പിച്ച വലിയ കത്രിക പോലെയുള്ള ഒരു ഉപകരണവും ഇപ്പോൾ പ്രചാരത്തിലുണ്ട്.
തേയില നുള്ളുന്നതിനു പുറമേ ചെടികൾക്കിടയിലെ കള നീക്കം ചെയ്യലും തോട്ടങ്ങളിലെ പ്രധാനപ്പെട്ട ജോലിയാണ്. ചെടിയുടെ കടയിലെ മണ്ണിളക്കുക, വളമിടുക, ഗുണനിലവാരം കുറഞ്ഞ ചെടികളെ നീക്കം ചെയ്ത് പുതിയവ നടുക എന്നിങ്ങനെ വർഷം മുഴുവനും നീണ്ടുനിൽക്കുന്ന ജോലിയാണ് തേയിലത്തോട്ടങ്ങളിലേത്.
തേയില സംസ്കരണം
തേയില നുള്ളി സംസ്കരണശാലയിലെത്തിക്കുന്നതു വരെ അത് കൈകാര്യം ചെയ്യുന്നതിലുള്ള പാകപ്പിഴകളും സംസ്കരണശാലയിലെ താപനിലയിലും സമയദൈർഘ്യത്തിലുമുള്ള ചെറിയ വ്യത്യാസങ്ങളും മറ്റും തേയിലയുടെ ഗന്ധത്തിലും ഗുണനിലവാരത്തിലും കാര്യമായ മാറ്റം ഉണ്ടാക്കുന്നു. അതുകൊണ്ട് തേയിലസംസ്കരണം വളരെ ശ്രദ്ധയോടെ ചെയ്യേണ്ട പ്രക്രിയയാണ്. ഓരോ തേയിലത്തോട്ടവും അവിടെ നിന്നുള്ള തേയിലയുടെ ഗുണനിലവാരം ഒരേപോലെ കാത്തുസൂക്ഷിക്കാൻ ശ്രമിക്കാറുണ്ട്. രുചിച്ചുനോക്കി ഏതു തേയിലത്തോട്ടത്തിലെ തേയിലയാണെന്നു തിരിച്ചറിയാൻ സാധിക്കാറുണ്ട്.
തേയിലസംസ്കരണത്തിന് 6 ഘട്ടങ്ങളാണ് ഉള്ളത്
നുള്ളിയെടുത്ത ഇലകളെ, തട്ടുകളിൽ ഒരേ കനത്തിൽ നിരത്തിയിട്ട് അതിലെ ഈർപ്പം പോകാനനുവദിക്കുന്നു. സൗകര്യമുള്ള സ്ഥലങ്ങളിൽ വെയിലത്തിട്ടാണ് ഉണക്കുന്നത്. എന്നാൽ മിക്കവാറും സ്ഥലങ്ങളിലും വലിയ മുറികളിൽ ഈ തട്ടുകൾ അടുക്കിവച്ച് ചൂടുകാറ്റ് പ്രവഹിപ്പിച്ചാണ് ഉണക്കിയെടുക്കുന്നത്.
ഉണക്കിയെടുത്ത തേയില ഒരു റോളറിലൂടെ കടത്തിവിട്ട് ചതച്ചെടുക്കുന്നു. ഇതിലൂടെ ഇല കഷണങ്ങളാകുന്നതോടൊപ്പം, ഇലക്കകത്തെ ചാറ് പുറത്തേക്കെത്തുന്നു.
3. റോൾ ബ്രേക്കിങ് (Roll breaking)
ചതച്ചെടുത്ത് വരുന്ന ഇലകൾ കമ്പിവലക്കു മുകളിലൂടെ കടത്തിവിടൂന്നു. അങ്ങനെ വലിപ്പം കുറഞ്ഞ ഇലക്കഷണങ്ങൾ താഴേക്കു വീഴുകയും മിച്ചം വരുന്ന ഇലകളെ വീണ്ടും ചതക്കുന്നതിന് റോളറിലേക്കയക്കുന്നു.
4. പുളിപ്പിക്കൽ (Fermentation)
ചതച്ചെടുത്ത ഇലകളെ ഒരു തണുത്തതും ഈർപ്പമുള്ളതുമായ മുറിയിൽ കോൺക്രീറ്റ് തട്ടുകൾക്കു മുകളിൽ വിതറിയിടുന്നു. ഇവിടെയാണ് പുളിക്കൽ (Fermentation) നടക്കുന്നത്. പച്ച നിറത്തിലുള്ള ഇലകൾ ഇതോടെ ഉപഭോക്താക്കൾക്ക് പരിചിതമായ കറുത്ത നിറമായി മാറുന്നു.
5. ഫയറിംഗ് (Firing)
നിശ്ചിത കാലയളവിനു ശേഷം ഇലകളെ ഒരു ഓട്ടോമാറ്റിക് ടീ ഡ്രയറിലൂടെ കടത്തിവിടുന്നു. ഇവിടെ ചൂടുകാറ്റ് ഉപയോഗിച്ച് ഇലകളെ ഉണക്കുകയും അതോടൊപ്പം പുളിക്കൽ പ്രക്രിയ അവസാനിക്കുകയും ചെയ്യുന്നു. ഇവിടെ ഉപയോഗിക്കുന്ന ചൂടുകാറ്റിന്റെ താപനിലയും പ്രവഹിപ്പിക്കുന്ന സമയവും ശ്രദ്ധയോടുകൂടി നിയന്ത്രിക്കേണ്ടതുണ്ട്. അല്ലാത്തപക്ഷം ഇല വെന്തുപോകുകയും ഗുണനിലവാരം കുറയുകയോ തീർത്തും ഉപയോഗശൂന്യമാകുകയോ ചെയ്യും.
6. തരം തിരിക്കൽ : ഇലയുടെ വലിപ്പത്തിനനുസരിച്ച് തേയിലയെ പലതായി തരം തിരിക്കുന്ന പ്രക്രിയയാണിത്.
രസാദി ഗുണങ്ങൾ
രസം			:കഷായം
വീര്യം			:ഉഷ്ണം
വിപാകം		:കടു
ഔഷധയോഗ്യ ഭാഗം
ഇല
ഇതും കൂടി കാണുക
എൽ.കെ.ജി.പ്രൊഡക്റ്റസ്
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:തോട്ടവിളകൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:തേയില
ഗാന്ധി (ചലച്ചിത്രം)
മോഹൻ‌ദാസ് കരംചന്ദ് ഗാന്ധിയുടെ ജീവിതത്തെ ആസ്പദമാക്കി റിച്ചർഡ് ആറ്റൻബറോയുടെ സം‌വിധാനത്തിൽ 1982 ൽ ഇറങ്ങിയ ഒരു ഇംഗ്ലീഷ് ചലച്ചിത്രമാണ്‌ ഗാന്ധി. ഇതു നിർമ്മിക്കാനുള്ള ശ്രമം ഏതാണ്ട് 20 കൊല്ലം മുമ്പുതന്നെ അറ്റൻബറോ ആരംഭിച്ചിരുന്നു. ജോൺ ബ്രെയ്ലി തിരക്കഥാരചനയും പണ്ഡിറ്റ് രവിശങ്കർ സംഗീത സംവിധാനവും നിർവഹിച്ച 'ഗാന്ധി'യിൽ മഹാത്മാഗാന്ധിയുടെ വേഷത്തിൽ പ്രത്യക്ഷപ്പെടുന്നത് പ്രശസ്ത ബ്രിട്ടീഷ് നാടകനടനായ ബെൻ കിംഗ്സ്ലിയാണ്‌. കസ്തൂർബായെ രോഹിണി ഹാത്തങ്ങാടിയും, ജവഹർലാൽ നെഹ്റുവിനെ റോഷൻ സേത്തും, സർദാർ പട്ടേലിനെ സയ്യദ് ജാഫ്രിയും, ആസാദിനെ വീരേന്ദ്ര റസ്ദാനും അവതരിപ്പിച്ചു. 1982 നവംബർ 30 ന്‌ ഡൽഹിയിൽ പ്രാരംഭപ്രദർശനം നടന്നു. പതിനൊന്ന് അക്കാദമി അവാർഡുകൾക്ക് ഈ ചിത്രം ശുപാർശചെയ്യപ്പെട്ടു. മികച്ച ചിത്രത്തിനുൾപ്പെടെ മൊത്തം എട്ട് അക്കാദമി പുരസ്കാരം കരസ്ഥമാക്കുകയും ചെയ്തു. റിച്ചാർഡ് ആറ്റൻബറോ മികച്ച സംവിധായകനും ബെൻ കിംഗ്സ്‌ലി മികച്ച നടനുമുള്ള അക്കാദമി പുരസ്കാരം ഈ സിനിമയിലൂടെ കരസ്ഥമാക്കി. ഈ ചിത്രത്തിലെ വസ്ത്രാലങ്കാരം നിർവഹിച്ചതിലൂടെ ഭാനു അത്തയ്യ ഓസ്കാർ നേടുന്ന ആദ്യ ഇന്ത്യക്കാരിയായി.
ഇന്ത്യയിലേയും ബ്രിട്ടണിലേയും കമ്പനികൾ സം‌യുക്തമായി സഹകരണാടിസ്ഥാനത്തിൽ നിർമ്മിച്ച ചിത്രമായിരുന്നു ഇത്. നാഷണൽ ഫിലിം ഡെവലപ്മെന്റ് കോർപ്പറേഷൻ വഴി ആറുകോടിയോളം രൂപയാണ് ഇന്ത്യ മുതൽമുടക്കിയത്. 18 കോടി രൂപയിലേറെയാണ് 'ഗാന്ധി'യുടെ മൊത്തം നിർമ്മാണച്ചെലവ്.
1948 ജനു. 30-ന് ബിർലാ മന്ദിരത്തിൽ നടന്ന പ്രാർഥനായോഗത്തിൽ സംബന്ധിക്കാനായി പുറപ്പെട്ട ഗാന്ധിജിയുടെ നേർക്ക് ഗോഡ്സേ വെടിവയ്ക്കുന്നതും ചുണ്ടിൽ രാമമന്ത്രവുമായി അദ്ദേഹം നിലംപതിക്കുന്നതുമാണ് ചിത്രത്തിലെ ആദ്യരംഗം. തുടർന്ന് ഫ്ളാഷ് ബാക്കിലൂടെ ഗാന്ധിജിയുടെ ജീവിതത്തിലെ പ്രധാന ഘട്ടങ്ങളല്ലാം അവതരിപ്പിക്കുന്നത്.
പുരസ്കാരങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം പ്രമേയമായുള്ള ചലച്ചിത്രങ്ങൾ വർഗ്ഗം:ജീവചരിത്ര ചലച്ചിത്രങ്ങൾ
തായമ്പക
thumb|250px|[[മട്ടന്നൂർ ശങ്കരൻ‌കുട്ടി|മട്ടന്നൂർ ശങ്കരൻ കുട്ടിയും മക്കളും അവതരിപ്പിച്ച ട്രിപ്പിൾ തായമ്പക]] ലഘുചിത്രം|250px|വലത്ത്‌|പോരൂർ ഉണ്ണികൃഷ്ണനും സംഘവും മച്ചാട് ക്ഷേത്രത്തിൽ അവതരിപ്പിച്ച പഞ്ച തായമ്പക കേരളത്തിന്റെ തനതായ ഒരു കലാരൂപമാണ് തായമ്പക. മറ്റു ചെണ്ടമേളങ്ങളിൽ നിന്നും വ്യത്യസ്തമായി, ഒരു വ്യക്തിഗത കലാരൂപമാണ് തായമ്പക. പ്രധാന ചെണ്ടവാദ്യക്കാരനു പുറമേ താളം പിടിക്കുന്നതിനായി ചെണ്ട, വീക്കുചെണ്ട, ഇലത്താളം എന്നിവയുമുണ്ടാകും. തായമ്പകയിൽ പ്രധാന ചെണ്ടവാദ്യക്കാർ ഒരു കൈയിൽ മാത്രം ചെണ്ടക്കോൽ ഏന്തുന്നു. ഒരു കൈയിലെ ചെണ്ടക്കോൽ കൊണ്ടും മറ്റേക്കൈ കൊണ്ടും ചെണ്ടയിൽ വീക്കുന്നു (അടിക്കുന്നു). ഇത് തായമ്പകയിലും ചില രീതിയിലുള്ള പഞ്ചാരിമേളങ്ങളിലും മാത്രമേ കാണുകയുള്ളൂ. മറ്റു ചെണ്ടമേളങ്ങളിൽ രണ്ടു കൈയിലും ചെണ്ടക്കോൽ ഏന്തിയാണ് ചെണ്ട കൊട്ടുന്നത്. മറ്റു ചെണ്ടമേളങ്ങളിൽ നിന്നും വ്യത്യസ്തമായി മനോധർമ്മപ്രകടനങ്ങളാണ് തായമ്പകയിൽ കാഴ്ചവക്കുന്നത്.
തായമ്പകയിൽ സാധാരണയായി ഒരു പ്രധാന ചെണ്ടവാദ്യക്കാരൻ കാണും. അദ്ദേഹത്തിനു ചുറ്റുമായി മൂന്നോ നാലോ ചെണ്ടക്കാർ (ചെണ്ടയും വീക്കുചെണ്ടയും) അണിനിരക്കുന്നു. ഇടംതല, വലംതല ചെണ്ടകളിൽ താളാംഗങ്ങൾ വായിക്കുന്ന തായമ്പകയ്ക്ക് മൂന്നോ നാലോ ഇലത്താളം വായനക്കാരും അകമ്പടി വായിക്കുന്നു. ഈ വാദ്യോത്സവം സാധാരണയായി 90 മുതൽ 120 മിനിറ്റ് വരെ നീണ്ടു നിൽക്കും. ഒന്നിലധികം പ്രധാന ചെണ്ടവാദ്യക്കാർ അണിനിരക്കുന്ന തായമ്പകകൾ ഇക്കാലത്ത് സാധാരണമാണ്.
ഘട്ടങ്ങൾ
തായമ്പകയിൽ പ്രധാനമായും ആറു ഘട്ടങ്ങളാണ് ഉള്ളത്. മുഖം, ചെമ്പടവട്ടം, കൂറ്, ഇടവട്ടം, ഇടനില, ഇരികിട എന്നിങ്ങനെയാണ് അവ. ഇതിനെ മൂന്ന് ആക്കി ചുരുക്കിപ്പറയുകയും ചെയ്യും. ഇതിൽ മുഖവും ചെമ്പടവട്ടവും ചേർന്ന ദൈർ‌ഘ്യമേറിയ ഭാഗം പതികാലം എന്നു അറിയപ്പെടുന്നു. രണ്ടാമത്തെ ഘട്ടമായ കൂറിൽ ചമ്പക്കൂറ്, അടന്തക്കൂറ്, പഞ്ചാരിക്കൂറ് തുടങ്ങിയവയിൽ ഏതെങ്കിലും ഒന്ന് വാദകന്റെ ഇഷ്ടത്തിനനുസരിച്ച് വായിക്കുന്നു. മൂന്നാമത്തേയും അവസാനത്തേതും ആയ ഘട്ടം ദ്രുതകാലം എന്നറിയപ്പെടുന്നു. ഇടവട്ടം, ഇടനില, ഇരികിട എന്നിങ്ങനെ അറിയപ്പെടുന്ന ഭാഗങ്ങളാണ് ഈ ഘട്ടത്തിൽ ഉള്ളത്.
ഇതും കാണുക
വർഗ്ഗം:കേരളത്തിലെ കലകൾ
വർഗ്ഗം:ചെണ്ടമേളങ്ങൾ
നായനാർ (ജാതി)
വടക്കൻ കേരളത്തിലെ കിരിയത്തിൽ നായന്മാരുടെ ഒരു സ്ഥാനപ്പേരാണ് നായനാർ. ചിറക്കൽ രാജാവു "നായനാർ" പദവി ചില നമ്പ്യാർ മൂപ്പൻമാർക്കു കല്പിച്ചു നൽകിയിരുന്നു. ഇവർ ആണു പിന്നീടു നായനാർ കുടുംബങ്ങൾ ആയത്‌. വേങ്ങയിൽ, വരിക്കര, എറമ്പാല തുടങ്ങിയ 3 നമ്പ്യാർ തറവാടുകൾക്കാണു നായനാർ പദവി ലഭിച്ചത്‌. സാമന്തൻ നമ്പ്യാർ വിഭാഗത്തിൽപെട്ട കരക്കാട്ടിടം, പൊള്ളോറിടം, കനകത്തിടം, ഒതയോത്തിടം, പൊള്ളോരിടം, തൈക്കണ്ടിയിടം എന്നീ 6 തറവാടുകൾക്ക് പിന്നീട് സ്വയം നായനാർ സ്ഥാനം കൽപ്പിച്ചെടുത്തു. ഇതുകൂടാതെ സോമേശ്വരി ക്ഷേത്രങ്ങളുടെ അധിപരായി കൈമൾ സ്ഥാനവും നാലിടങ്ങൾക്ക് നൽകിയിരുന്നു.
ശൈവസിദ്ധന്മാർ
ശൈവസിദ്ധന്മാരെല്ലാം നായനാർ എന്നറിയപ്പെട്ടു. പക്ഷേ ഇവർക്കു കേരളത്തിലെ നായനാർ ഉപജാതിയുമായി ബന്ധമില്ല. (ക്രി.പി {൧൯൭൦-൧൧൧൫}കാലത്തെ കുലോത്തുംഗൻ ഒന്നാമൻറെ മന്ത്രി)അദ്ദേഹത്തിൻറെ "പെരിയ പുരാണ"ത്തിൽ {൬൩} ശൈവ നായനാരന്മാരെക്കുറിച്ചു വിവരിച്ചിട്ടുണ്ട്‌. അവരിൽ രണ്ടു പേർ ചെങ്കുന്റൂരിലെ വിറ മീണ്ടൻ നായനാരും ചേരമാൻ പെരുമാൾ നായനാരും മാത്രം കേരളീയരായിരുന്നു. ചേരമാൻ പെരുമാൾ ഏ.ഡി ഒന്നാം നൂറ്റാണ്ടിനടുത്തു തിരുവഞ്ചിക്കുളം തലസ്ഥാനമാക്കി കേരളം ഭരിച്ചു. വിറമീണ്ടൻ ചെങ്ങ്ന്നൂർ ക്ഷേത്രത്തിൻറെ കോവിലധികാരിയായിരുന്നു. പണ്ടുകാലത്ത് ക്ഷേത്രങ്ങളുടേ സൂക്ഷിപ്പുകാരിവരായിരുന്നു, പിന്നീട് കോയിലധികാരികൾ എന്നറിയപ്പെട്ടു.
ജാതി വ്യവസ്ഥ
നമ്പ്യാർ നായന്മാരിലെ കിരിയത്തിൽ  ഉപജാതിയിൽ പെടുന്നു. പക്ഷേ നായനാർമാരിലെ ഭൂരിപക്ഷം അംഗങ്ങളും  സാമന്തൻ നായർ  പദവി അവകാശപ്പെടുന്നു. (ചിറക്കൽ കോലത്തിരി രാജാവു സാമന്ത ക്ഷത്രിയനും കോഴിക്കോടു സാമൂതിരി മഹാരാജാവ് സാമന്തൻ നായരും ആയിരുന്നു.) 1891-ഇൽ ബ്രിട്ടീഷുകാർ സെൻസസ് ഏർപ്പെടുത്തിയപ്പോൾ വെറും 1,225 സാമന്ത നായന്മാരെ മലബാറിൽ ഉണ്ടായിരുന്നുള്ളു. പക്ഷേ 1901-ഇൽ ഇതു 4,351 ആയി ഉയർന്നു. നായനാർമാരെ പോലെയുള്ള ജാതിയിൽ ഏറ്റവും ഉയർന്ന നമ്പ്യാന്മാർ 1901-ഇൽ തങ്ങളുടെ ഉപജാതി "സാമന്തൻ" എന്നു കാണിച്ചതായിരുന്നു ഇതിനു ഒരു കാരണം.
പ്രമുഖർ
നായനാർ വിഭാഗത്തിലെ പ്രമുഖർ താഴെ പറയുന്നവരാ‍ണ്.
അവലംബം
വിഭാഗം:കേരളത്തിലെ ജാതികൾ
പവർ റേഞ്ചേഴ്സ് (ചിത്രം)
ഡീൻ സംവിധാനം ചെയ്ത അതേ പേരിൽ ഫ്രാഞ്ചൈസി അടിസ്ഥാനമാക്കിയുള്ള 2017 ലെ അമേരിക്കൻ സൂപ്പർഹീറോ ചിത്രമാണ് പവർ റേഞ്ചേഴ്സ് ഇസ്രായേല്യനും ജോൺ ഗാറ്റിൻസ് എഴുതിയതും. ഇത് മൂന്നാമത്തെ പവർ റേഞ്ചേഴ്സ് ചിത്രമാണ്, ഇത് ഒരു റീബൂട്ട് ആണ്.
കാട്ടുപുകയില
പുകയിലച്ചെടിയുമായി കാഴ്ചയിൽ നല്ല സാമ്യമുള്ള ഒരു ചെടിയാണ് കാട്ടുപുകയില അഥവാ വേഴൽ. . 3 മീറ്റർ വരെ ഉയരം വയ്ക്കുന്ന, നിവർന്നുനിൽക്കുന്ന, ശാഖകളുള്ള ഒരു സസ്യമാണിത്. വിത്തുകൾ വളരെ ചെറുതാണ്. ഡിസംബറിൽ പുഷ്പിക്കുന്നു. തേളുകളും പ്രാണികളും ഷഡ്‌പദങ്ങളും കടിച്ചാലും ആസ്മ, ബ്രോങ്കൈറ്റിസ് എന്നിവയുടെ ചികിൽസയ്ക്കും ഇന്ത്യയിൽ കാട്ടുപുകയില ഉപയോഗിക്കാറുണ്ട്. പശ്ചിമഘട്ടത്തിൽ എല്ലായിടത്തും കാണുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വിഷസസ്യങ്ങൾ
പോപ്പിൻസ്
വി.കെ. പ്രകാശ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് പോപ്പിൻസ്. അഞ്ച് ജോഡികളായി പത്ത് നടീനടന്മാരാണ് ഈ ചിത്രത്തിൽ പ്രധാനവേഷങ്ങളിൽ അഭിനയിച്ചിരിക്കുന്നത്. കുഞ്ചാക്കോ ബോബൻ-നിത്യ മേനോൻ, ജയസൂര്യ-മേഘന രാജ്, ഇന്ദ്രജിത്ത്-പത്മപ്രിയ, സിദ്ദിഖ്-ആൻ അഗസ്റ്റിൻ, ശങ്കർ രാമകൃഷ്ണൻ-മൈഥിലി എന്നിവരാണ് ജോഡികൾ.
ജയപ്രകാശ് കുളൂർ രചിച്ച പതിനെട്ടു നാടകങ്ങൾ എന്ന കേരള സാഹിത്യ അക്കാദമി പുരസ്കാരം നേടിയ നാടകത്തിന്റെ ചലച്ചിത്രാവിഷ്കാരമാണിത്. ഇതേ നാടകത്തെ തന്നെ ആസ്പദമാക്കി വി.കെ. പ്രകാശ് 2010-ൽ ഐഡു ഒണ്ടല ഐഡു എന്ന പേരിൽ ഒരു കന്നഡ ചിത്രം സംവിധാനം ചെയ്തിരുന്നു. ഇന്ത്യൻ ചലച്ചിത്രോത്സവത്തിന്റെ ഭാഗമായി പ്രസ്തുത ചിത്രം ഓസ്ട്രേലിയയിലും, ന്യൂസീലൻഡിലും പ്രദർശിപ്പിച്ചു.
ഡിമാക് ക്രിയേഷൻസിന്റെ ബാനറിൽ ദർശൻ രവി നിർമ്മിച്ച പോപ്പിൻസ് സെൻട്രൽ പിക്ചേഴ്സ് വിതരണം ചെയ്തിരിക്കുന്നു. ജോമോൻ ടി. ജോൺ, അരുൺ ജെയിംസ്, പ്രദീഷ് എം. വർമ്മ എന്നിവർ ചേർന്നാണ് ചിത്രത്തിന്റെ ഛായാഗ്രഹണം കൈകാര്യം ചെയ്തിരിക്കുന്നത്. രതീഷ് വേഗ സംഗീതം പകർന്ന ചിത്രത്തിന്റെ ചിത്രസംയോജനം മഹേഷ് നാരായൺ നിർവ്വഹിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വി.കെ. പ്രകാശ് സംവിധാനം ചെയ്ത ചലച്ചിത്രങ്ങൾ വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
ഹോണർ
വാവെയ് ടെക്നോളജീസിന്റെ ഉടമസ്ഥതയിലുള്ള ഒരു സ്മാർട്ട്ഫോൺ ബ്രാൻഡാണ് ഹോണർ. വാവെയ് കൺസ്യൂമർ ബിസിനസ് ഗ്രൂപ്പിന്റെ ഇരട്ട ബ്രാൻഡ് തന്ത്രത്തിന്റെ ഭാഗമായി, ഹോണർ യുവാക്കളായ ഉപഭോക്താക്കളെ ലക്ഷ്യമിട്ട് സ്മാർട്ട്‌ഫോൺ ഹാൻഡ്‌സെറ്റുകൾ, ടാബ്‌ലെറ്റ് കമ്പ്യൂട്ടറുകൾ, കൈയ്യിൽ ധരിക്കാവുന്ന സ്മാർട്ട് ബാൻഡുകൾ എന്നിവ പുറത്തിറക്കുന്നു.
ചരിത്രം
2013-ൽ ചൈനയിലെ ഷെഞ്ജെൻ ആസ്ഥാനമായി സ്ഥാപിതമായ ഒരു ഇലക്ട്രോണിക്സ് കമ്പനിയാണ് ഹോണർ. ചെലവ് കുറഞ്ഞ സ്മാർട്ട്‌ഫോണുകൾ ചൈനയിലും ആഗോളതലത്തിലും കമ്പനി പുറത്തിറക്കുന്നു. 2016 ലെ കണക്കനുസരിച്ച് ഹോണർ അതിന്റെ ഉൽപ്പന്നങ്ങൾ പ്രധാനമായും സ്വന്തം സൈറ്റുകൾ വഴിയും ഓൺലൈൻ റീട്ടെയിലർമാർ വഴിയും വിൽക്കുന്നു. തിരഞ്ഞെടുത്ത മാർക്കറ്റുകളിലെ സ്റ്റോറുകളിൽ വാങ്ങുന്നതിന് ചില ഹോണർ ഉൽപ്പന്നങ്ങൾ ലഭ്യമാണ്. ഓൺലൈനിൽ പ്രവർത്തിക്കുന്നതിലൂടെ കമ്പനി പണം ലാഭിക്കുന്നതിനാൽ ഹോണർ കുറഞ്ഞ വിലയ്ക്ക് സ്മാർട്ട്‌ഫോണുകൾ വാഗ്ദാനം ചെയ്യുന്നു. "ഹോണർ ക്ലബ്ബിൽ" ചേരുന്ന ആരാധകർക്ക് കൂടുതൽ ഉൽപ്പന്ന കിഴിവുകളും ലഭിക്കും.
അവലംബം
വർഗ്ഗം:കമ്പനികൾ വർഗ്ഗം:മൊബൈൽ നിർമ്മാണ കമ്പനികൾ വർഗ്ഗം:ചൈനയിൽ നിന്നുള്ള ഇലക്ട്രോണിക്സ് കമ്പനികൾ വർഗ്ഗം:ചൈനീസ് ബ്രാൻഡുകൾ വർഗ്ഗം:ചൈന ആസ്ഥാനമായുള്ള ബഹുരാഷ്ട്രകമ്പനികൾ
പഞ്ചവാദ്യം
പല വാദ്യോപകരണങ്ങൾ ഒന്നു ചേരുന്ന കേരളത്തിന്റെ തനതായ വാദ്യസംഗീതകലാരൂപമാണ് പഞ്ചവാദ്യം. "“ഢക്കാച കാംസ്യവാദ്യം ചഭേരി ശംഖശ്ച മദ്ദള: പഞ്ചവാദ്യമിതി പ്രാഹു രാഗമാർത്ഥ വിശാരദാ:”" കൊമ്പ്, ഇലത്താളം, തിമില, ഇടക്ക, മദ്ദളം ഈ അഞ്ചിനങ്ങൾ ചേർന്നൊരുക്കുന്ന വാദ്യമാണ്. ഈ പഞ്ചവാദ്യം കലശാഭിഷേകകങ്ങളോടനുബന്ധിച്ച് പതിവുള്ള ഒരു അനുഷ്ഠാനവാദ്യമാണ്. പഞ്ചവാദ്യം. തിമില, ശുദ്ധമദ്ദളം, കൊമ്പ്, ഇലത്താളം, ശംഖ് (ആരംഭത്തിലും അന്ത്യത്തിലും മാത്രമേ ശംഖ് വിളിക്കുകയുള്ളൂ) എന്നിവയാണ്.
ഉത്ഭവം
പഞ്ചവാദ്യത്തിന്റെയും കാലപ്പഴക്കത്തെക്കുറിച്ചും ഉത്ഭവത്തെക്കുറിച്ചും ചില അവ്യക്ത ധാരണകളല്ലാതെ സത്യസ്ഥിതി അറിയാൻ ഇനിയുമായിട്ടില്ല. അടിസ്ഥാനപരമായി ഇത്‌ ഒരു ക്ഷേത്ര കലാരൂപമാണ്‌. ഇന്നത്തെ രീതിയി‌ൽ പഞ്ചവാദ്യം ക്രമീകരിച്ചത് തിരുവില്വാമല വെങ്കിച്ചൻ സ്വാമി, അന്നമനട പീതാംബരമാരാർ, അന്നമനട അച്യുതമാരാർ, അന്നമനട പരമേശ്വരമാരാർ, പട്ടാരത്ത് ശങ്കരമാരാർ തുടങ്ങിയവരാണ്. പഞ്ചവാദ്യത്തിൽ ഉപയോഗിക്കുന്ന ഉപകരണങ്ങളും വാദ്യരീതിയും ചിട്ടപ്പെടുത്തുന്നതി‌ൽ ഇവ‌ർ പ്രധാന പങ്കു വഹിച്ചു.
പഞ്ചവാദ്യ മേളം
ഒരു പഞ്ചവാദ്യത്തിൽ സാധാരണഗതിയിൽ മേളക്കാരുടെ എണ്ണം നാല്‌പതാണ്‌. പതിനൊന്നു തിമിലക്കാർ, അഞ്ചു മദ്ദളം, രണ്ടു ഇടയ്ക്ക, പതിനൊന്നു കൊമ്പ്‌, പതിനൊന്ന്‌ ഇലത്താളം ഇങ്ങനെയാണ്‌ അതിന്റെ ഉപവിഭജനം. ഓരോ വാദ്യവിഭാഗത്തിനും കൃത്യമായി സ്ഥാനം നിർണയിച്ചിട്ടുണ്ടു. അതനുസരിച്ച്‌ തിമിലക്കാരും മദ്ദളക്കാരും ഒന്നാം നിരയിൽ മുഖാമുഖം നിരക്കുന്നു. തിമിലയ്‌ക്കു പിന്നിൽഅണിനിരിക്കുന്നത്‌ ഇലത്താളക്കാരാണ്‌. കൊമ്പുകാരുടെ സ്ഥാനം മദ്ദളക്കാരുടെ പിന്നിലാണ്‌. ഈ വാദ്യനിരയുടെ രണ്ട്റത്തുമായി തിമിലയ്‌ക്കും മദ്ദളത്തിനും ഇടയ്‌ക്ക്‌ അതായത്‌ മധ്യഭാഗത്ത്‌ തലയ്‌ക്കലും കാല്‌ക്കലുമായി ഇടയ്‌ക്ക വായിക്കുന്നവർ നിലകൊളളുന്നു.ഇലത്താളക്കാരുടെ പിന്നിലാണ്‌ ശംഖിന്റെ സ്ഥാനം. ശംഖു വിളിയോടെയാണ്‌ പഞ്ചവാദ്യം ആരംഭിക്കുന്നത്‌. ക്ഷേത്രങ്ങളിലെ ഉത്സവങ്ങളിലാണ് സാധാരണയായി പഞ്ചവാദ്യം അവതരിപ്പിക്കുക. മധ്യകേരളത്തിലാണ് പഞ്ചവാദ്യം കൂടുതലായി അവതരിപ്പിക്കുക. ഏറ്റവും പ്രശസ്തമായ പഞ്ചവാദ്യാവതരണം തൃശൂർ പൂരത്തിനാണ് നടക്കുക. മഠത്തിൽ വരവ് പഞ്ചവാദ്യം എന്നാണ് തൃശൂർ പൂരത്തിലെ പഞ്ചവാദ്യം അറിയപ്പെടുന്നത്. തൃശൂർ പൂരത്തിലെ പ്രധാന പങ്കാളികളിലൊന്നായ തിരുവമ്പാടി ക്ഷേത്രസംഘമാണ് ഇത് അവതരിപ്പിക്കുക.മറ്റൊരു പഞ്ചവാദ്യ വേദി തൃപൂണിതുറ ശ്രീ പൂർണത്രയീശ ക്ഷേത്രത്തിലെ വൃശ്ചികോഉത്സവത്തിനോട് അനുബന്ധിച്ച് ആണ്.
പ്രശസ്ത കലാകാരന്മാർ
തിമില
മദ്ദളം
ഇടയ്ക്ക
കൊമ്പ്
അവലംബം
വർഗ്ഗം:കേരളത്തിലെ വാദ്യകലകൾ വർഗ്ഗം:കേരളത്തിലെ കലകൾ വർഗ്ഗം:പഞ്ചവാദ്യം വർഗ്ഗം:കേരളസംഗീതം
ഏണസ്റ്റീൻ റോസ്
ഏണസ്റ്റീൻ ലൂയിസ് റോസ് (ജനുവരി 13, 1810 - ഓഗസ്റ്റ് 4, 1892) “ആദ്യത്തെ ജൂത ഫെമിനിസ്റ്റ്” എന്ന് വിളിക്കപ്പെടുന്ന ഒരു സർഫാജിസ്റ്റ്, അബോളിഷനിസ്റ്റ്, സ്വതന്ത്രചിന്തക എന്നിവയായിരുന്നു. 1830 മുതൽ 1870 വരെ അവരുടെ കരിയർ തുടർന്നു. എലിസബത്ത് കാഡി സ്റ്റാൻ‌ടൺ, സൂസൻ ബി. ആന്റണി തുടങ്ങിയ സർഫാജിസ്റ്റുകളുടെ സമകാലികയായിരുന്നു. അമേരിക്കൻ വനിതാ അവകാശ പ്രസ്ഥാനത്തിന്റെ സമകാലിക ചർച്ചകളിൽ ഏറെക്കുറെ പങ്കെടുത്ത അവർ പത്തൊൻപതാം നൂറ്റാണ്ടിലെ അമേരിക്കയിലെ അതിന്റെ പ്രധാന ബൗദ്ധിക ശക്തികളിൽ ഒരാളായിരുന്നു. യഹൂദമതവുമായുള്ള അവരുടെ ബന്ധം അവരുടെ വാദപ്രതിവാദത്തിന് ഒരു ചർച്ചാവിഷയമാണ്. അവരുടെ സഹ സർഫാജിസ്റ്റുകളെയും അടിമത്വ വിരുദ്ധപ്രവർത്തകരെയും നന്നായി ഓർമ്മിക്കപ്പെടുന്നില്ലെങ്കിലും 1996-ൽ അവരെ നാഷണൽ വിമൻസ് ഹാൾ ഓഫ് ഫെയിമിൽ ഉൾപ്പെടുത്തി. 1998-ൽ ഏണസ്റ്റൈൻ റോസ് സൊസൈറ്റി സ്ഥാപിക്കപ്പെട്ടു. “പത്തൊൻപതാം നൂറ്റാണ്ടിന്റെ തുടക്കത്തിൽ ഈ സുപ്രധാന പരിഷ്കർത്താവിന്റെ പാരമ്പര്യത്തെ പുനരുജ്ജീവിപ്പിക്കാൻ ഫെമിനിസത്തിന്റെ ആദ്യ തരംഗത്തിൽ അവരുടെ പ്രഥമപ്രവർത്തന പങ്ക് തിരിച്ചറിഞ്ഞു.
ആദ്യകാലജീവിതം
1810 ജനുവരി 13 ന് കോൺഗ്രസ് പോളണ്ടിലെ പിയോട്രോകോവ് ട്രിബ്യൂണാൽസ്കിയിൽ ഏണസ്റ്റീൻ ലൂയിസ് പൊട്ടോവ്സ്കയായി ജനിച്ചു. അവളുടെ അച്ഛൻ സമ്പന്നനായ റബ്ബിയായിരുന്നു. അക്കാലത്ത് അസാധാരണമായി അവൾ വിദ്യാഭ്യാസം നേടി എബ്രായ ഭാഷ പഠിച്ചു. അവരുടെ അമ്മയെക്കുറിച്ച് ഒരു വിവരവുമില്ല. അഞ്ചാം വയസ്സിൽ, റോസ് തന്റെ പിതാവ് പതിവായി ചെയ്യുന്ന ഉപവാസങ്ങൾ പോലെ "അത്തരം കഷ്‌ടപ്പാടുകൾ പരിഹരിക്കുന്ന ഒരു ദൈവത്തിന്റെ നീതിയെ ചോദ്യം ചെയ്യാൻ" തുടങ്ങി. അവൾ വലുതാകുന്തോറും, മതപരമായ കാര്യങ്ങളിൽ പിതാവിനെ കൂടുതൽ ചോദ്യം ചെയ്യാൻ തുടങ്ങി. അദ്ദേഹം അവളോട് പറഞ്ഞു, "ഒരു പെൺകുട്ടിക്ക് അവളുടെ വിശ്വാസത്തിന്റെ ലക്ഷ്യം മനസ്സിലാക്കാക്കേണ്ട ആവശ്യമില്ല, മറിച്ച് അത് അംഗീകരിക്കുകയും വിശ്വസിക്കുകയും ചെയ്യുക." ആ സംഭവത്തിൽ നിന്ന് തന്റെ അവിശ്വാസവും സ്ത്രീകളുടെ അവകാശ തത്വങ്ങളും രേഖപ്പെടുത്തിയതായി അവർ പിന്നീട് പറഞ്ഞു.
അവർക്ക് പതിനാറു വയസ്സുള്ളപ്പോൾ അമ്മ മരിച്ചതിനെതുടർന്ന് അനന്തരാവകാശം ഉപേക്ഷിച്ചു. അവരുടെ പിതാവ്, അവരുടെ സമ്മതമില്ലാതെ, "അവരെ സിനഗോഗിലേക്ക് കൂടുതൽ അടുപ്പിക്കുന്നതിനായി ഒരു യഹൂദ സുഹൃത്തിന് അവരെ വിവാഹനിശ്ചയം ചെയ്തു. താൻ തിരഞ്ഞെടുക്കാത്തതോ സ്നേഹിക്കാത്തതോ ആയ ഒരു പുരുഷനുമായി വിവാഹത്തിൽ ഏർപ്പെടാൻ ആഗ്രഹിക്കാത്ത റോസ് അദ്ദേഹത്തെ നേരിട്ടു. തന്നോടുള്ള അടുപ്പത്തിന്റെ അഭാവം പ്രകടിപ്പിക്കുകയും മോചനത്തിനായി യാചിക്കുകയും ചെയ്തു. എന്നിരുന്നാലും, റോസ് ഒരു സമ്പന്ന കുടുംബത്തിൽ നിന്നുള്ള സ്ത്രീയായിരുന്നതിനാൽ അവരുടെ അപേക്ഷ അദ്ദേഹം നിരസിച്ചു. വളരെ അസാധാരണമായ ഒരു നീക്കത്തിലൂടെ റോസ് മതേതര സിവിൽ കോടതിയിലേക്ക് പോയി. ശൈത്യകാലത്ത് പ്രയാസകരമായ ഒരു യാത്രയാണെങ്കിലും അവിടെ അവർ തന്റെ കേസ് സ്വയം വാദിച്ചു. കോടതി അവർക്ക് അനുകൂലമായി വിധി പ്രസ്താവിച്ചു, അവളെ വിവാഹനിശ്ചയത്തിൽ നിന്ന് മോചിപ്പിക്കുക മാത്രമല്ല, അമ്മയിൽ നിന്ന് ലഭിച്ച മുഴുവൻ അവകാശവും നിലനിർത്താൻ കഴിയുമെന്ന് വിധിക്കുകയും ചെയ്തു. വിധി പിതാവിന് വിട്ടുകൊടുക്കാൻ അവർ തീരുമാനിച്ചുവെങ്കിലും, വിവാഹനിശ്ചയത്തിൽ നിന്നുള്ള സ്വാതന്ത്ര്യം അവർ സന്തോഷത്തോടെ സ്വീകരിച്ചു. അവരുടെ അഭാവത്തിൽ അച്ഛൻ പതിനാറുവയസ്സുള്ള ഒരു പെൺകുട്ടിയുമായി പുനർവിവാഹം ചെയ്തുവെന്ന് അറിയാൻ മാത്രമാണ് അവൾ വീട്ടിലേക്ക് മടങ്ങിയത്. വളർന്നുവന്ന പിരിമുറുക്കം ഒടുവിൽ പതിനേഴാമത്തെ വയസ്സിൽ അവളെ വീട്ടിൽ നിന്ന് ഇറങ്ങാൻ നിർബന്ധിച്ചു.
റോസ് പിന്നീട് ബെർലിനിലേക്ക് പോയി. അവിടെ യഹൂദവിരുദ്ധ നിയമത്തെ തടസ്സപ്പെടുത്തിയതായി കണ്ടെത്തി, പ്രഷ്യൻ ഇതര ജൂതന്മാർക്ക് ഒരു പ്രഷ്യൻ സ്പോൺസർ ഉണ്ടായിരിക്കണമെന്ന് ആവശ്യപ്പെട്ടു. അവിടെ പ്രഷ്യൻ ഇതര ജൂതന്മാർക്ക് ഒരു പ്രഷ്യൻ സ്പോൺസർ ഉണ്ടായിരിക്കണമെന്ന് സെമിറ്റിക് വിരുദ്ധ നിയമം തടസ്സമായതായി അവർ കണ്ടെത്തി. അവർ നേരിട്ട് രാജാവിനോട് അപേക്ഷിക്കുകയും ഭരണത്തിൽ നിന്ന് ഒരു ഇളവ് നൽകുകയും ചെയ്തു. താമസിയാതെ, ഒരു റൂം ഡിയോഡറൈസറായി ഉപയോഗിക്കുന്നതിനായി അവർ സുഗന്ധദ്രവ്യ പേപ്പർ കണ്ടുപിടിച്ചു. അത് അവരുടെ യാത്രകൾക്ക് ഫണ്ട് ശേഖരിക്കുന്നതിനായി വിറ്റു.
പുറത്തേക്കുള്ള കണ്ണികൾ
വർഗ്ഗം:1810-ൽ ജനിച്ചവർ വർഗ്ഗം:1892-ൽ മരിച്ചവർ വർഗ്ഗം:വനിതാ കണ്ടുപിടുത്തക്കാർ വർഗ്ഗം:ജൂത വനിതാ എഴുത്തുകാർ വർഗ്ഗം:ജൂത അമേരിക്കൻ എഴുത്തുകാർ
പാണ്ടിമേളം
കേരളത്തിന്റെ തനതായ ചെണ്ടമേളമാണ് പാണ്ടി. ചെണ്ട, ഇലത്താലം,കൊമ്പ്, കുറുകുഴൽ ഇവയാണിതിലെ വാദ്യങ്ങൾ. എല്ലാ മേളങ്ങളിലും വെച്ച് ഏറ്റവും പുരാതനമാണ് പാണ്ടിമേളം എന്നു കരുതുന്നവരുണ്ട്. സാധാരണയായി ക്ഷേത്രങ്ങളുടെ മതിൽക്കെട്ടിന് പുറത്തുവെച്ചാണ് പാണ്ടിമേളം അവതരിപ്പിക്കുക. പഞ്ചാരിമേളം എന്ന മറ്റൊരു ചെണ്ടമേളം ക്ഷേത്രത്തിന് അകത്തായാണ് അവതരിപ്പിക്കുക.
തൃശൂർപൂരത്തിലെ 'ഇലഞ്ഞിത്തറമേളം' ഏറ്റവും പ്രശസ്തമായ പാണ്ടിമേളമാണ്. ഈ മേളം പതിവിനു വിപരീതമായി വടക്കുന്നാഥൻ ക്ഷേത്രമതിൽ കെട്ടിനകത്താണ്‌ നടത്തുന്നത് തൃശൂർപൂരത്തിന്റെ മുഖ്യപങ്കാളികളിലൊന്നായ പാറമേക്കാവ് വിഭാഗമാണ് ഇത് അവതരിപ്പിക്കുന്നത്.
ഇവയും കാണുക
വർഗ്ഗം:ചെണ്ടമേളങ്ങൾ
എൻ. ഗോപാലകൃഷ്ണൻ (എഴുത്തുകാരൻ)
എഴുത്തുകാരനും മുൻ സിവിൽസർ‌വെന്റുമാണ്‌ '''എൻ. ഗോപാലകൃഷ്ണൻ'''(1 ഫെബ്രുവരി 1934 - 18 നവംബർ 2014). നർമോക്തി കലർത്തി ഗോപാലകൃഷ്ണൻ എഴുതിയ അനുഭവകുറിപ്പുകളുടെ സമാഹാരമായ "വാഴ്‌വ് എന്ന പെരുവഴി" ഏറെ ആസ്വാദകരെ ആകർഷിച്ചതും നല്ല വായനാനുഭവം നൽകുന്നവയുമായിരുന്നു.
ജീവിതരേഖ
1934 ഫെബ്രിവരി 1 ന്‌ കോട്ടയത്ത് ജനനം. അച്ഛൻ: മുഞ്ഞനാട്ട് നാരാണപ്പണിക്കർ അമ്മ: കിഴക്കേടത്ത് പാറുക്കുട്ടിയമ്മ. കോട്ടയം സി.എം.എസ് ഹൈസ്കൂൾ,സി.എം.എസ് കോളേജ്, തിരുവനന്തപുരം യൂനിവേഴ്സിറ്റി കോളേജ് എന്നിവിടങ്ങളിൽ വിദ്യാഭ്യാസം നേടി. 1956 ൽ സിവിൽ സർ‌വീസിൽ പ്രവേശിച്ച ഗോപാലകൃഷ്ണൻ 1957 മുതൽ ഇന്ത്യൻ റയിൽ‌വേ സർ‌വീസിൽ ജോലിയാരംഭിച്ചു. 1994 റയിൽ‌വേ ട്രിബ്യൂണൽ അംഗമായിരിക്കേ ഉദ്യോഗരംഗത്തുനിന്ന് വിരമിച്ചു. യു.എൻ ഫെലോഷിപ്പോടുകൂടി പല പാശ്ചാത്യസർ‌വകലാശാലകളിലും പരിശീലനം നേടി. ഇന്ത്യയിലും പുറത്തും വിപുലമായി സഞ്ചരിച്ചിട്ടുണ്ട് ഗോപാലകൃഷ്ണൻ. ഇംഗ്ലീഷ്, മലയാളം പത്രങ്ങളിൽ ലേഖനം എഴുതാറുണ്ട്. വാഴ്‌വ് എന്ന പെരുവഴി ആദ്യ കൃതി.
2014 നവംബർ 18 ന് ഹൃദയാഘാതത്തെ തുടർന്ന് അന്തരിച്ചു.
അവലംബം
വർഗ്ഗം:1934-ൽ ജനിച്ചവർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:മലയാളം എഴുത്തുകാർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:നവംബർ 18-ന് മരിച്ചവർ
ഹജറുൽ അസ്‌വദ്
മുസ്‌ലിങ്ങളുടെ പുണ്യ തീർത്ഥാടന കേന്ദ്രമായ മക്കയിലെ കഅബയുടെ ഒരു പുറം മൂലയിൽ സ്ഥാപിച്ച കല്ലാണ് ഹജറുൽ അസ്‌വദ് (الحجر الأسود al-Ḥajar al-Aswad, سنگ سیاہ Sang-e-Sayah). കഅബയുടെ ആരംഭം മുതൽക്ക് തന്നെ കഅബയുടെ ഒരു മൂലയിൽ സൂക്ഷിച്ചു പോരുന്ന അതിപുരാതനമായ ഒരു കറുത്ത കല്ലാണ്‌ ഹജറുൽ അസ്‌‌വദ്. മനുഷ്യൻ അല്ലാഹുവിനെ ആരാധിക്കുന്നതിന് ഭൂമിയിൽ സ്ഥാപിക്കപ്പെട്ട ആദ്യ മന്ദിരം, അതിൻറെ തുടക്കം മുതൽ ഏകദൈവാരാധനക്ക് സാക്ഷ്യം വഹിച്ച ഒരു കല്ല്, എന്നീ ചരിത്രപ്രാധാന്യമാണ് ഇതിനുള്ളത്.
മുഹമ്മദ് നബി കഅബ പ്രദക്ഷിണ സമയം ആരംഭം കുറിക്കാനുള്ള അടയാളമായി അത് നിശ്ചയിക്കുകയും ചെയ്തു. അതിനെ ചുംബിക്കുകയോ തൊട്ടുമുത്തുകയോ അതിനും കഴിയാത്ത പക്ഷം കൈ കൊണ്ട് അതിനുനേരെ ആംഗ്യം കാണിക്കുകയോ ചെയ്തുകൊണ്ടായിരിക്കണം തവാഫ് (പ്രദക്ഷിണം) ആരംഭിക്കേണ്ടത്. അതിൽ കവിഞ്ഞ പ്രത്യേകതയോ ദിവ്യത്തമോ അതിന് സങ്കൽപ്പിച്ചു കൂടാ.
ചരിത്രം
ആദം നബിയുടെ കാലത്ത് സ്വർഗ്ഗത്തിൽ നിന്നും വീണതാണ്‌ ഈ കല്ല് എന്നാണ്‌ ഇസ്ലാമിക വിശ്വാസം. ആ സമയത്ത് ഇതിന്‌ തൂവെള്ള നിറമായിരുന്നുവെന്നും മനുഷ്യരുടെ പാപങ്ങൾ ആഗിരണം ചെയ്തതുവഴിയാണ്‌ അത് കറുത്തുപോയതെന്നും മുസ്ലീങ്ങൾ വിശ്വസിക്കുന്നു.
രണ്ടാം ഖലീഫ ഉമർ ഒരിക്കൽ കഅബ പ്രദക്ഷിണം ചെയ്യുന്ന സമയം ഹജറുൽ അസ് വദ് ചുംബിച്ച് കൊണ്ട് പറഞ്ഞ വാക്കുകൾ ശ്രദ്ധേയമാണ്. "കല്ലേ, നീ ഒരു കല്ല് മാത്രമാണ് എന്ന് എനിക്കറിയാം. നിനക്ക് എന്തെങ്കിലും ഉപകാരം ചെയ്തു തരാനോ ഉപദ്രവത്തിൽ നിന്ന് എന്നെ രക്ഷപ്പെടുത്താനോ കഴിയുകയില്ല. നബി(സ) നിന്നെ ചുംബിക്കുന്നത് ഞാൻ കണ്ടില്ലായിരുന്നുവെങ്കിൽ ഞാനൊരിക്കലും നിന്നെ ചുംബിക്കുമായിരുന്നില്ല."
പുറംകണ്ണികൾ
വിഭാഗം:ഇസ്ലാമികം
വരയൻ കടുവ
പുറം കണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:രോമപാദ ചിത്രശലഭങ്ങൾ
കരുനാഗപ്പള്ളി നിയമസഭാമണ്ഡലം
കേരളത്തിലെ കൊല്ലം ജില്ലയിലെ ഒരു നിയമസഭാമണ്ഡലമാണ് കരുനാഗപ്പള്ളി നിയമസഭാമണ്ഡലം. കരുനാഗപ്പള്ളി താലൂക്കിൽ ഉൾപ്പെടുന്ന കരുനാഗപ്പള്ളി നഗരസഭയ്ക്കൊപ്പം, ആലപ്പാട്, ക്ലാപ്പന, കുലശേഖരപുരം, ഓച്ചിറ, തഴവാ, തൊടിയൂർ, ഗ്രാമപഞ്ചായത്തുകൾ കൂടി ഉൾപ്പെടുന്നതാണ് ഈ നിയമസഭാമണ്ഡലം.2011ലെ നിയമസഭാ തിരഞ്ഞെടുപ്പിൽ എൽ.ഡി.എഫ്.സഥാനാർത്ഥിയായി സി.പി.ഐയിലെ സി. ദിവാകരൻ മഝരിച്ചു വിജയിച്ചു.2016ലെ കേരള നിയമസഭാതിരഞ്ഞെടുപ്പിൽ എൽ.ഡി.എഫ് സഥാനാർത്ഥിയായി സി.പി.ഐയിലെ ആർ രാമചന്ദ്രൻ മഝരിച്ചു  വിജയിച്ചു. കോൺഗ്രസിലെ സി.ആർ. മഹേഷാണ് ഈ മണ്ഡലത്തെ 2021 മുതൽ നിയമസഭയിൽ പ്രതിനിധീകരിക്കുന്നത്. <mapframe width="300" height="300" text="കരുനാഗപ്പള്ളി നിയമസഭാമണ്ഡലം" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q13111030 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഡെത് വാലി
പൂർവ-മധ്യ കാലിഫോർണിയയിലെ ഇന്യോ (Inyo) കൗണ്ടിയിൽ സ്ഥിതിചെയ്യുന്ന ആഴമേറിയ ഒരു താഴ്വരയാണ് ഡെത് വാലി. ഈ താഴ്വരയുടെ ചെറിയൊരു ഭാഗം നെവാഡ പ്രദേശത്തേക്കും വ്യാപിച്ചിരിക്കുന്നു. പാനാമിന്റ്-അമാർഗോസ (Panamint and Amargosa) മലനിരകൾക്കിടയിലാണ് ഡെത് വാലിയുടെ സ്ഥാനം. 1425 ച. കി. മീ. ഓളം വിസ്തൃതി ഇതിനുണ്ട്. കാലിഫോർണിയായിലെ മറ്റെല്ലാ തടങ്ങളെയും പോലെ ഡെത് വാലിയുടെയും അക്ഷം സിയെറ-നവാദ മലനിരകളുടെ അക്ഷത്തിന് ഏകദേശം സമാന്തരമായാണ് വരുന്നത്. പരമാവധി നീളം: 225 കി. മീ.; വീതി: 6-25 കി. മീ.. സമുദ്രനിരപ്പിൽ നിന്ന് 86 മീ. താഴ്ചയിലുള്ള ഇവിടത്തെ 'ബാഡ് വാട്ടർ' പ്രദേശം പശ്ചിമാർധഗോളത്തിലെ തന്നെ ഏറ്റവും താഴ്ച്ചയുള്ള പ്രദേശമാകുന്നു.
1849-ൽ താഴ്വരയിലെ പ്രതികൂല പരിസ്ഥിതിയെ അതിജീവിച്ച ഒരു സംഘം സാഹസികരാണ് ഈ പ്രദേശത്തെ ഡെത് വാലി എന്ന് വിശേഷിപ്പിച്ചത്. 1849-ലെ സ്വർണ വേട്ടയുടെ സമയത്ത് കാലിഫോണിയായിലേക്കുള്ള എളുപ്പമാർഗ്ഗം അന്വേഷിച്ചു വന്നവരായിരുന്നു ഇവർ. നിരവധി പേരുടെ മരണത്തിനും യാതനകൾക്കും ഒടുവിലാണ് പടിഞ്ഞാറേക്കുള്ള യാത്രയിൽ ഇവർ വിജയം കണ്ടെത്തിയത്. 1850 ജനു.-യിൽ ഇവർ പാനാമിന്റ് നിരയുടെ കുത്തനെയുള്ള ചരിവുകൾ വഴി ഈ പ്രദേശം മുറിച്ചു കടന്നു. തങ്ങൾ അനുഭവിച്ച യാതനകളുടെ സ്മരണാർഥമാണ് ഈ പ്രദേശത്തിന് 'ഡെത് വാലി' എന്ന പേര് നൽകിയത്. 1933-ൽ നിലവിൽ വന്ന 'ഡെത് വാലി നാഷണൽ മോണുമെന്റി'ന്റെ ഭാഗമാണ് ഇപ്പോൾ ഡെത് വാലി.
വേനൽക്കാലത്ത് യു.എസ്സിലെ ഏറ്റവും വരതും ചൂടേറിയതുമായ പ്രദേശങ്ങളിലൊന്നായി മാറുന്ന ഡെത്‌വാലിയിൽ നവംബർ-മേയ് കാലയളവിൽ ഭേദപ്പെട്ട കാലാവസ്ഥയനുഭവപ്പെടുന്നു. 9.4°-യാണ് ഇവിടെ രേഖപ്പെടുത്തിയിട്ടുള്ള ഏറ്റവും കുറഞ്ഞ താപനില. വാർഷിക വർഷപാതം അഞ്ചു സെ.മീ.-ലും താഴെയാണ്. താഴ്വരയുടെ ഭൂമിശാസ്ത്രപരമായ സവിശേഷതകളും മഞ്ഞുകാലത്തെ നേരിയ സൂര്യപ്രകാശവും ഈ പ്രദേശത്തെ കാലിഫോർണിയയിലെ ഒരു പ്രധാന മഞ്ഞുകാല വിനോദസഞ്ചാരകേന്ദ്രമാക്കി മാറ്റിയിരിക്കുന്നു. പാനാമിന്റ് നിരകളിലെ 3365 മീ. ഉയരമുള്ള ടെലസ്കോപ് കൊടുമുടിയാണ് ഇവിടത്തെ പ്രധാന ആകർഷണകേന്ദ്രം. ടെലസ്കോപ് കൊടുമുടിയിൽ നിന്നും ഡെത് വാലി പ്രദേശം മുഴുവൻ ദൃശ്യമാണ്. കാലിഫോർണിയയിലെ ഏറ്റവും ഉയരംകൂടിയ പ്രദേശമായ വിറ്റ്നി പർവതം (Mt.Whitney; 4571 മീ.) ഡെത് വാലിയിൽ നിന്ന് ഉദ്ദേശം 130 കി.മീ. അകലെ സ്ഥിതിചെയ്യുന്നു. നവംബർ മുതൽ മേയ് വരെ ഇവിടെ വിനോദസഞ്ചാരികൾക്ക് പ്രവേശനം ലഭ്യമാണ്.
ഡെത് വാലിയിലെ ഉപ്പുതടങ്ങളൊഴികെയുള്ള പ്രദേശങ്ങളിൽ സസ്യങ്ങൾ വളരുന്നു. ഉപ്പുതടങ്ങളുടെ പാർശ്വങ്ങളിൽ കളസസ്യങ്ങൾ (Pickle weed) കാണാം. മെസ്കിറ്റ് (Mesquite), ഡെത് വാലിസേജ് (Death Valley Sage), ഡെസർട്ട് ഹോളി (Desert Holly), കള്ളിച്ചെടികൾ, കുറ്റിച്ചെടികൾ എന്നിവയാണ് ഇവിടത്തെ പ്രധാന സസ്യങ്ങൾ. പലതരം ജന്തുക്കളും ഈ താഴ്വരയിലുണ്ട്. ഒരിനം ചെന്നായ (Coyote), മുയൽ, ഒരിനം വിഷപ്പാമ്പ് (Rattle Snake), കാട്ടുപൂച്ച, അണ്ണാൻ, പല്ലി വർഗത്തിൽപ്പെട്ട ജന്തുക്കൾ മുതലായവ മുഖ്യ ജീവജാലങ്ങളാണ്. 14 ഇനം പക്ഷികളെ ഡെത് വാലിയിൽ കത്തിണ്ടെത്തിയിട്ടുണ്ട്. 'ഡെസേർട്ട് സാർഡൈൻ' എന്ന ഒരിനം ചെറുമത്സ്യം മരുഭൂമിയിലെ ചില ജലാശയങ്ങളിൽ കാണപ്പെടുന്നുണ്ട്.
സമുദ്രനിരപ്പിന് താഴെയാണെങ്കിലും ഒരിക്കലും ഈ പ്രദേശത്ത് കടൽ കയറിയിട്ടില്ല. ഹിമയുഗത്തിൽ സിയെറ-നെവാഡയിലെ മഞ്ഞുരുകൽ ഓവെൻസ് താഴ്വര മുതൽ ഡെത് വാലി വരെയുള്ള തടാകശൃംഖലയിൽ നീരൊഴുക്കിനും അന്ന് ഇവിടെ അനുഭവപ്പെട്ടിരുന്ന ഈർപ്പഭരിതമായ കാലാവസ്ഥ താഴ്വരയുടെ ഭൂരിഭാഗം പ്രദേശങ്ങളിലും തടാകങ്ങൾ രൂപം കൊള്ളുന്നതിനും കാരണമായി. ക്രമേണ കാലാവസ്ഥ ഊഷരമാവുകയും ഊഷരതയുടെ വർധനവിനാനുപാതികമായി തടാകവിസ്തൃതി കുറയുകയും ഒടുവിൽ ജലാശയം തന്നെ അപ്രത്യക്ഷമാവുകയും ചെയ്തു. തടാകവിസ്തൃതിയും ജലത്തിന്റെ അളവും കുറഞ്ഞതോടെ തടാകജലത്തിലെ ലവണാംശത്തിന്റെ പരിമാണം വർധിക്കുകയും ക്രമേണ അത് തടാകത്തട്ടിൽ അടിയുകയും ചെയ്തു. ഡെത് വാലിയുടെ ചില ഭാഗങ്ങളിൽ കാറ്റിന്റെ അപരദന പ്രക്രിയമൂലം രൂപീകൃതമായിട്ടുള്ള ചില ഭൂരൂപങ്ങൾ കാണാം. താഴ്വരയുടെ ഏതാണ്ട് മധ്യഭാഗത്ത്, ഏകദേശം 155 ച. കി. മീ. വിസ്തൃതിയിലായി മണൽ കൂനകൾ സ്ഥിതിചെയ്യുന്നു. താഴ്വരയിലെ പല ഭാഗങ്ങളിലും ശുദ്ധജലം ലഭ്യമാണ്. ചിലയിടങ്ങളിൽ ഉപ്പുരസമുള്ള ജലമാണുള്ളത്. താഴ്വരയിലെ ഒരു നീരുറവയിൽ നിന്നും ലഭിക്കുന്ന ജലം ഇവിടെ പ്രവർത്തിക്കുന്ന ഒരു ഹോട്ടലിനും ഈന്തപ്പഴത്തോട്ടത്തിനും ആവശ്യമായ ശുദ്ധജലം പ്രദാനം ചെയ്യുന്നു.
മനുഷ്യവാസമില്ലാതിരുന്ന ഈ താഴ്വരയിലേക്ക് മനുഷ്യരെ ആകർഷിച്ചത് ഇവിടത്തെ ബോറാക്സ് നിക്ഷേപങ്ങളായിരുന്നു. 1873-ൽ ഇവിടെ ബോറാക്സ് നിക്ഷേപങ്ങൾ കണ്ടെത്തി. 1880-കളുടെ തുടക്കത്തിൽ ബൊറാക്സ് ഖനനം ആരംഭിച്ചതോടെയാണ് ഈ പ്രദേശത്ത് മനുഷ്യവാസവും വികസനവും ആരംഭിച്ചത്. ധാതുപര്യവേക്ഷകർ ഡെത് വാലിപ്രദേശത്തു നിന്നും ചെമ്പ്, വെള്ളി, ഈയം, സ്വർണം തുടങ്ങിയ ധാതുക്കൾ കൂടി കണ്ടെത്തിയതോടെ ഇവിടെ ധാരാളം ഖനനനഗരങ്ങൾ നിലവിൽവന്നു. ബുൾഫ്രോഗ് (Bullfrog), ഗ്രീൻ വാട്ടർ (Green water), റയോലൈറ്റ് (Rhyolite), സ്കിഡൂ (Skidoo) എന്നിവ ഇവയിൽ പ്രധാനപ്പെട്ടവയായിരുന്നു. കാലക്രമേണ ധാതുനിക്ഷേപങ്ങളുടെ ഉറവകൾ തീർന്നതോടെ ഖനനനഗരങ്ങൾ ക്ഷയിക്കുകയും അവശിഷ്ടങ്ങളുടെ ശ്മശാനങ്ങളായി തീരുകയും ചെയ്തു. 1933-ൽ ഡെത് വാലിയും അനുബന്ധ പ്രദേശങ്ങളും ഉൾപ്പെടുത്തി 'ഡെത് വാലി നാഷണൽ മോണുമെന്റ്' രൂപീകരിച്ചു. 7917 ച. കി. മീ. വിസ്തൃതിയുള്ള ഈ സംരക്ഷിതപ്രദേശം 'നാഷണൽ പാർക്ക് സർവെ'യാണ് രൂപം നൽകിയത്. ഒ. മധ്യത്തിലാരംഭിക്കുന്ന വിനോദസഞ്ചാരം ന. പകുതിയിൽ അവസാനിക്കുന്നു. ഈ സമയത്ത് വിനോദസഞ്ചാരികൾക്ക് ഇവിടെ എല്ലാവിധ ആധുനിക സൗകര്യങ്ങളും ലഭ്യമാണ്. വേണ്ടത്ര മഴയും അനുയോജ്യമായ താപനിലയും അനുഭവപ്പെടുന്ന മഞ്ഞുമാസങ്ങളിൽ ഈ താഴ്വര മനോഹരങ്ങളായ പൂക്കൾകൊണ്ടുമൂടുക പതിവാണ്. ഡെത് വാലിയിലെ അപൂർവമായ ഈ മനോഹാരിത ആസ്വദിക്കാൻ സ്വദേശത്തുനിന്നും വിദേശത്തുനിന്നും നിരവധി വിനോദസഞ്ചാരികൾ ഇവിടം സന്ദർശിക്കാറുണ്ട്. ഹിമനദികളുടെ അപരദനംമൂലം മിനുസപ്പെട്ട ചെങ്കുത്തായ ശിലകൾ, വർഷങ്ങളോളം മ്യൂൾ സംഘങ്ങൾ ബോറാക്സ് ചുമന്നു കൊണ്ടുപോയിരുന്ന വളഞ്ഞുപുളഞ്ഞപാതകൾ എന്നിവ ഡെത് വാലിയിൽ എത്തുന്ന വിനോദസഞ്ചാരികളെ വിസ്മയപ്പെടുത്തുവാൻ പര്യാപ്തമാണ്.
പുറം കണ്ണികൾ
വർഗ്ഗം:കാലിഫോർണിയ
ഒഥല്ലോ കോട്ട
വടക്കൻ സൈപ്രസിൽ ഫാമഗുസ്തയുടെ ഹൃദയഭാഗത്തു സ്ഥിതി ചെയ്യുന്ന ഒരു കോട്ടയാണ് ഒഥല്ലോ കോട്ട. ഒഥല്ലോ ടവറെന്ന പേരിലും ഈ കോട്ട പ്രശസ്തമാണ്. സൈപ്രസിലെ അമ്മോകോസ്റ്റോസ് ജില്ലയിൽ സ്ഥിതി ചെയ്യുന്നതിനാൽ ഇത് അമ്മോകോസ്റ്റോസ് കോട്ട എന്ന അപരനാമത്തിലും അറിയപ്പെടുന്നു. പ്രശസ്ത നാടകകൃത്തായിരുന്ന വില്യം ഷേക്സ്പിയറുടെ നാടകമായ ഒഥല്ലോയിൽ നിന്നാണ് കോട്ടയ്ക്കു ഈ പേരു ലഭിച്ചത്. ഷേക്സ്പിയർ നാടകത്തിൽ, ഒഥല്ലോ എന്ന മൂർ, സൈപ്രസിലേക്ക് തൻറെ യജമാനന്മാരാൽ അയക്കപ്പെട്ട ഒരു വെനീഷ്യൻ കമാണ്ടർ ആയിരുന്നു. നാടകത്തിന്റെ രണ്ടാം അദ്ധ്യായത്തിൽ സൈപ്രസിലെ ഒരു തുറമുഖത്തിലും കൊട്ടാരത്തിലെ ഒരു ഹാളിലുമായി നാടകത്തിന്റെ രംഗങ്ങൾ സജ്ജീകരിച്ചിരിക്കുന്നു. എന്നാൽ വില്യം ഷേക്സ്പിയർ സൈപ്രസോ അവിടെയുള്ള പട്ടണങ്ങളോ ഒരിക്കലും സന്ദർശിച്ചിരുന്നില്ല എന്നുള്ളതാണ് യാഥാർത്ഥ്യം. പക്ഷേ, 1500-കളുടെ തുടക്കത്തിൽ സൈപ്രസിലെ ഗവർണറായിരുന്ന സർ ക്രിസ്റ്റോഫോറോ മോറോയുടെ കഥ വില്യം ഷേക്സ്പിയർ കേട്ടിരുന്നു. മോറോയുടെ യുവതിയായ പത്‍നി സൈപ്രസിൽനിന്നു മടങ്ങിപ്പോകുന്നതിനിടെ കടൽയാത്രയിൽ മരണപ്പെട്ടിരുന്നു. സർ ക്രിസ്റ്റോഫോർ ഒരു മൂർ ആയിരുന്നില്ല, എന്നിരുന്നാലും അദ്ദേഹത്തിന്റെ കുടുംബനാമം വില്യം ഷേക്സ്പിയറെ തന്റെ നാടകത്തിലെ പ്രധാന കഥാപാത്രത്തിന് വേണ്ടി മാറ്റിയെഴുതുന്നതിലേയ്ക്കു നയിച്ചുവെന്നുവേണം കുരുതാൻ.
ചരിത്രം
thumb|left|420x300ബിന്ദു|ഒഥല്ലോ കോട്ട ശത്രുക്കളിൽ നിന്ന് സംരക്ഷണം നേടുന്നതിന് വേണ്ടി സൈപ്രസിലെ ഭരണാധികാരിയായിരുന്ന ലുസിഗ്നൻസാണ് പതിനാലാം നൂറ്റാണ്ടിൽ ഒഥല്ലോ കോട്ട നിർമ്മിച്ചത്. ഫമഗുസ്റ്റയുടെ പ്രധാനകവാടമായും ഈ കോട്ട അക്കാലത്ത് ഉപയോഗിച്ചിരുന്നു. കോട്ടയ്ക്കു ചുറ്റും ആഴമേറിയ കിടങ്ങുകൾ നിർമ്മിച്ചിരുന്നതിനാൽ ഫമഗുസ്റ്റ തുറമുഖത്തിന് ശത്രുക്കളുടെ ആക്രമണങ്ങളിൽനിന്നും പൂർണ്ണസംരക്ഷണം ലഭിച്ചിരുന്നു. ഒഥല്ലോ കോട്ട സൈപ്രസ് വെനീസിനു കൈമാറിയതിനുശേഷം ക്യാപ്റ്റൻ നിക്കോളാസ് ഫോസ്കാരിയുടെ നേതൃത്വത്തിൽ ഇത് പുനഃരുദ്ധാരണം ചെയ്യപ്പെട്ടു. ചില കണക്കുകൾ പ്രകാരം, 1481-ൽ ഫമഗുസ്റ്റയിലെ കോട്ട സന്ദർശിച്ച ലിയനാർഡോ ഡാ വിഞ്ചി കോട്ടയുടെ പുനരുദ്ധാരണത്തിൽ ഏർപ്പെട്ടിരുന്നതായി പറയപ്പെടുന്നു. വെനീസിന്റെ കയ്യിൽ നിന്നും 1570-ൽ തുർക്കികൾ കോട്ട കൈക്കലാക്കിയതിനുശേഷം കോട്ടയുടെ കോണിൽ കൊത്തളങ്ങളും ഭിത്തികളും നിർമ്മിക്കപ്പെട്ടു. 1571 വരെ ഏകദേശം ഒരു വർഷത്തോളം ഈ കോട്ട തുർക്കികളുടെ കൈവശത്തിലായിരുന്നു. കോട്ടയ്ക്ക് 'ടോക്സോട്ടി ബാസ്റ്റിയൻ', 'മാർട്ടിനെഗോ ബാസ്റ്റിയൻ', മറൈൻഗേറ്റിലെ ബാസ്റ്റിയൻ എന്നീ മൂന്ന് കൊത്തളങ്ങളുണ്ട്. കോട്ടയുടെ രണ്ട് വാതിലുകളിലൊന്ന് കരയിലേയ്ക്കും മറ്റൊന്ന് കടലിലേയ്ക്കും തുറക്കുന്ന രീതിയിലുള്ളതാണ്.
1900-ൽ പ്രദേശത്ത് പടർന്നുപിടച്ച മലേറിയയിൽ നിന്ന് രക്ഷ നേടുന്നതിന് വേണ്ടി ബ്രിട്ടീഷുകാർ കോട്ടയുടെ കിടങ്ങിലെ ജലം മുഴുവൻ വറ്റിക്കുകയുണ്ടായി. 2014-ൽ ഈ കോട്ട പുനർനിർമ്മാണം നടത്തിയതിനുശേഷം 2015 ജൂലായ് 3 ന് പ്രവേശനത്തിനായി പൊതുജനങ്ങൾക്ക് തുറന്നുകൊടുത്തു.
രൂപകല്പന
thumb|ഒഥല്ലോ കോട്ടയുടെ ഗ്രൗണ്ട് പ്ലാൻ (1918) വെനീസുകാരുടെ വരവോടെ കോട്ടയും നഗരമതിലുകളും പുനർനിർമ്മിക്കപ്പെട്ടു. കോട്ടയുടെ പ്രധാന പ്രവേശന കവാടത്തിനു മുകളിൽ വെനീസിന്റെ പ്രതീകമായ ലയൺ ഓഫ് സെയിന്റ് മാർക്ക് മാർബിൾക്കല്ലിൽ കൊത്തിവെച്ചിട്ടുണ്ട് അതോടൊപ്പം കോട്ട പുനർനിർമ്മിച്ച വ്യക്തിയായ ക്യാപ്റ്റൻ നിക്കോളാസ് ഫോസ്കാരിയുടെ പേരും വർഷവും (വർഷം 1492) രേഖപ്പെടുത്തിയിട്ടുണ്ട്. റിപ്പബ്ലിക്ക് ഓഫ് വെനീസ് കോട്ടയുടെ മുൻകാലത്തെ ചതുരാകൃതിയുലുണ്ടായിരുന്ന ടവറുകളെ വ്യത്താകൃതിയിലേയ്ക്കു മാറ്റി. കോട്ടയുടെ മതിലുകൾക്ക് ഏകദേശം 3.5 കിലോമീറ്റർ നീളവും നാലു മീറ്റർ വീതിയും 10 മീറ്റർ പൊക്കവുമുണ്ട്. കോട്ട മൈതാനത്ത് ഏകദേശം നാന്നൂറു വർഷത്തോളം പഴക്കമുള്ള ധാരാളം പീരങ്കികൾ സ്ഥിതിചെയ്യുന്നു. അവയിൽ ചിലത് ചെമ്പുകൊണ്ടും മറ്റു ചിലത് ഇരുമ്പുകൊണ്ടും നിർമ്മിച്ചവയാണ്. കമാനങ്ങളുള്ള മേൽക്കൂരയുടെ ബൃഹത്തായ നിർമ്മാണം ഗോത്തിക് മാതൃകയിലായിരുന്നു.
ലൂസിഗ്നൻസിന്റെ കാലഘട്ടത്തിൽ നിർമ്മിക്കപ്പെട്ട ഒരു വലിയ അടുക്കളയും ഒരു ലഘു ഭോജനശാലയും അനേകം കിടക്കകളുള്ള ഒരു ശയനമുറിയും ഈ കോട്ടയിലുണ്ട്. ഇന്ന് ഒഥല്ലോ കോട്ട ഒരു മ്യൂസിയമായാണ് പ്രവർത്തിക്കുന്നത്. .
അവലംബം
വർഗ്ഗം:പുരാതന നിർമ്മിതികൾ വർഗ്ഗം:സൈപ്രസിലെ കോട്ടകൾ
കുറുക്കൻ
കുറുക്കൻ അഥവാ ബംഗാൾ കുറുക്കൻ ഇന്ത്യൻ ഉപഭൂഖണ്ഡത്തിൽ മാത്രം കാണപ്പെടുന്ന കുറുക്കൻ ജനുസ്സിൽപ്പെട്ട ഒരു ജന്തുവാണ്. ഇവക്കു കുറുനരിയുമായി വളരെ സാമ്യമുണ്ട്. പ്രാദേശികനിലയിൽ സാധാരണയായി കാണപെടുന്ന ജീവിയാണ് കുറുക്കൻ. കാനിടെ കുടുംബത്തിൽ കാണപെടുന്ന ഇവ വംശനാശഷഭിഷണി കുറവ് നേരിടുന്നത് എന്ന് IUCN/WPA വ്യക്തമാക്കുന്നു.
രൂപവിവരണം
കുറുക്കന് ഇടത്തരം വലിപ്പമാണ് എല്ലുന്തിയ മഞ്ഞനിറം കലർന്ന തവിട്ട്-ചാരരോമങ്ങൾ കുരുനരിയുടെതുപോലെ മാർദ്ദവമുള്ളതോ ചെന്നായുടെതുപോലെ ഇടതൂർന്നതോ അല്ല. മങ്ങിവിളറിയ തവിട്ട് രോമങ്ങളും കറുത്തരോമങ്ങളും ഇടകലർന്നിരികുന്ന ഇവയുടെ  ശരീരത്തിൻറെ അടിവശവും തൊണ്ടയും കണ്ണിനും കവിളിനും ചുറ്റുമുള്ള പ്രദേശവും വെളുപ്പാണ്. വടക്കേയിന്ത്യയിൽ കാണപ്പെടുന്ന കുറുക്കന് തെക്കേയിന്ത്യയിൽ  കാണപ്പെടുന്നവയേക്കാൾ വലിപ്പവും കനവും കൂടുതലുണ്ട്. വേട്ടയാണ് ഇവയുടെ നിലനിൽപിനുള്ള ഭിഷണി.
പെരുമാറ്റം
ഇരതേടൽ വിദഗ്ദ്ധനാണെങ്കിലും ശവംതീനി എന്ന പേര് എങ്ങനയോ വന്നു ചേർന്നിട്ടുള്ള ഒരു ജീവിയാണ്  കുറുക്കൻ. ഇതിൻറെ ഭയം ജനിപ്പിക്കുന്ന ഓരിയിടൽ ഇന്ത്യയിലെ ഗ്രാമപ്രദേശങ്ങളിലും വനങ്ങളിലും സാധാരണമായി കേൾക്കാം. ഒപ്പം മോങ്ങുകയും കുരയ്ക്കുകയും ചെറിയ വിളിശബ്ദങ്ങൾ പുറപ്പെടുവിക്കുന്ന സ്വഭാവവും ഇവക്കുണ്ട്.
ആവാസം
കരയിൽ കാണപെടുന്ന ഇവ ഇന്ത്യയിലെ എല്ലായിടത്തും കാണപെടുന്നു കൂടാതെ നഗര, അർദ്ധനഗര പ്രദേശങ്ങളും വനങ്ങളും ഏറ്റവും നന്നായി കാണപ്പെടുന്നത് സരിസ്ക നാഷണൽ പാർക്ക്‌, രാന്ധംഭോർ നാഷണൽ പാർക്ക്‌ (രാജസ്ഥാൻ)
പുറത്തേക്കുള്ള കണ്ണികൾ
വർഗ്ഗം:മാംസഭോജികൾ വർഗ്ഗം:ഇന്ത്യയിലെ സസ്തനികൾ വർഗ്ഗം:കേരളത്തിലെ സസ്തനികൾ
വിൽഹെം സ്റ്റീനിറ്റ്സ്
പൊതുവെ അംഗീകരിയ്ക്കപ്പെട്ട പ്രഥമ ലോക ചെസ്സ് ചാമ്പ്യനാണ് പ്രേഗിൽ ജനിച്ച  വിൽഹെം സ്റ്റീനിറ്റ്സ് (Wilhelm (later William) Steinitz) ജനനം മെയ്17, 1836 – ആഗസ്റ്റ്12, 1900).  1886  മുതൽ 1894 വരെ ലോക ചാമ്പ്യനായിരുന്നു സ്റ്റീനിറ്റ്സ്. 1870 നു ശേഷം 1886 വരെയുള്ള സ്റ്റീനിറ്റ്സിന്റെ വിജയങ്ങൾ തർക്കമായിത്തന്നെ ഇന്നും അവശേഷിയ്ക്കുന്നുണ്ട്.1862 ലെ ലണ്ടൻ ചെസ് ടൂർണമേന്റിൽ സ്റ്റീനിറ്റ്സ്  ഓസ്ട്രിയയെ പ്രതിനിധീകരിയ്ക്കുകയുണ്ടായി.
ശൈലി
ആക്രമണോത്സുകമായ ഒരു കളിയാണ് സ്റ്റീനിറ്റ്സ് കെട്ടഴിയ്ക്കുന്നത്. തന്റെ കരുക്കളെ തുറന്നു വയ്ക്കുകയും, പൊടുന്നനെ പ്രതിരോധത്തിലേയ്ക്കു മാറുകയും ചെയ്യുന്ന പരീക്ഷണാടിസ്ഥാനത്തിലുള്ള ശൈലി ചെസ്സ് പണ്ഡിതരെ അത്ഭുതപ്പെടുത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1836-ൽ ജനിച്ചവർ വർഗ്ഗം: 1900-ൽ മരിച്ചവർ വർഗ്ഗം:മേയ് 17-ന് ജനിച്ചവർ വർഗ്ഗം:ഓഗസ്റ്റ് 12-ന് മരിച്ചവർ
വർഗ്ഗം:ലോക ചെസ്സ് ചാമ്പ്യന്മാർ